1:1 I mulana, sinderrang madèng ihanaken dunia èn, enggo kin ngo lot kata 
1. Rebbak dekket Dèbata ngo kata 1, janah Dèbata ngo kata idi. 2 I mulana 
nai ngo Ia rebbak dekket Dèbata. 3 Merkitè kata 1 ngo ihanaken Dèbata 
sagumanna silot. Oda lot barang kadè pè hana, ukum mak merkitè-kitè Ia. 
4 Kata 1 ngo memmerrèken kenggelluhen, janah kenggelluhen 1 ngo 
merrèken sendang taba jelma. 5 Merbinendang ngo cuhaya 1 mi bagasen 
sigellap, janah oda terènteppen sigellap 1 cuhaya 1. 6 Ipasulak Dèbata ngo 
utusenna magahken terrèngèt cuhaya 1 taba jelma. Si Johanes ngo gerar 
utusen 1. 7 Roh ngo la memmagahken sukuten i mendahi karma jelma, asa 
percaya kalak i taba cuhaya 1. 8 Oda ngo ia dèng penendang 1; ai roh pè ia 
pellin lako memmagahken terrèngèt penendang idi ngo. 9 Penendang i ngo 
cuhaya situhunna, cuhaya siroh mi dunia èn lako menerrangi karina jelma. 
10 Enggo i dunia èn kata idi. Tukasi pè merkitè kata idi ngo itempa 
Dèbata dunia ènda, tapi oda itandai dunia èn ia. 11 Roh ngo ia mi 
nagerriNa sendiri, tapi oda ijalo bangsaNa i la. 12 Tapi lot ma ngo barang 
piga-piga kalak menjaloSa, janah percaya baNa. Bai kalak idi mo 
iberrèken kuasa asa gabè dukak-dukak Dèbata, 13 sinitubuhken oda bai 
jelma nai, kerna nggelluh rimbaru idi bai Dèbata nai ngo rohna. 14 Enggo 
gabè jelma kata idi janah merrian i tengah-tengahta. Enggo siidah 
kesangapenNa imo kesangapen nijaloNa bagè Anak sada-sada ni Dèbata. 
Ai merkitè Ia ngo ipeterar Dèbata dirina dekket ngkelleng atèNa banta. 15 
Si Johanes ngo mengindangkenSa, ai nina ngo, "Èn mo kalakna 
sikudokken i roh 1 podingku nai; tapi belgahen ngo Ia asa aku, ai enggo kin 
ngo lot Ia sinderrang madèng tubuh aku." 16 Ngkelleng kalohoon ngo 
atèna banta, jadi dakdak ipasu-pasu ngo kita. 17 Merkitè si Musa ngo 
iberrèken Dèbata pati-patiin banta, tapi merkitè Jesus Kristus, ipetarar 
Dèbata ngo dirina dekket kelleng atèna banta. 18 Isè poda nung mengidah 
Dèbata, laènken anak Na sada-sada 1 sidos dekket Dèbata, sirebbak dekket 
Bapa 1, la ngo petararken Dèbata Bapa banta. 19 Ipasulak pengulu- 
pengulu Jahudi mo imam-imam dekket dèba marga Lewi i Jerusalem nai, 
mendanhi si Johanes janah mengkusoken tabasa, "isè ngo ko situhunna?" 20 
Oda ngo irusiaken si Johanes, ntompel ngo idokken, "Oda ngo Aku Raja 


Sipaluah niperbagah-bagah Dèbata." 21 "Mula bagidi, isè ngo kono?" nina 
kalak idi mengkusoi. "Mada ngo kono si Elias?" "Oda," nina si Johanes. 
"Mada ngo kono Nabi idi?" nina kalak i dèng ma. "Oda," nina mengaloi. 
22 "Mula bagidi, bagahken mo bai nami, isè ngo kono," nina kalak idi, 
"Asa kubettoh kami magahken taba sipasulakken kami. Bakunè 
pendokkenmu terrèngèt dirimu?" 23 "Ukum aku," nina si Johanes, "Imo 
bagè nidokken Nabi Jesaya, 'Sora sitenggo-tenggo i kellongoon. Peddèas 
kènè mo dalan bai Tuhan 1!" " 24 Ukum kalak simengkusoi idi imo 
sinipasulak kalak Parisè. 25 Nai nina kalak idi mo taba si Johanes, "Mula 
oda ngo kono Raja Sipaluah niperbagah-bagah Dèbata, oda si Elias, oda 
ma Nabi idi kasa perridiken jelma kono?" 26 Ialoi si Johanes mo, "Laè 
ngo kuperridiken bai jelma i. Tapi enggo i tengah-tengah ndènè sada kalak 
siso nitandaan ndènè. 27 Roh ngo Ia janah enggo 1 podingku, tapi 
mengosari èkèt cipatuNa pè oda sanggup dèng aku." 28 I Betania ngo 
masa i karina, kan kebincaren Laè Jordan bekkas si Johanes perridiken 
jelma 1. 29 Sibarembenkenna, idah si Johanes mo roh Jesus mendahisa. 
Idokken si Johanes mo, "Tengen kènè mo! Adoi mo biri-biri Dèbata 
mahan pèlèenken i, asa sasa dosa dunia èn! 30 Ia ngo sikudokken 1 siroh 1 
podingku nai, tapi belgahen ngo la asa aku; ai enggo kin ngono lot Ia, 
madèng kin pè tubuh aku. 31 Oda ngo kutandai dèng kin Ia, tapi roh aku 
perridiken bangsa Israel merkitè laè asa itandai kalak i Ia." 32 Bagèen ngo 
pengindangken si Johanes terrèngèt Ia, "Kuidah ngo Tendi Dèbata susur 1 
langit nai bagè ndarapati, senggep janah merrian baNa. 33 Sinderrangna i 
oda kutandai dèng kin la; tapi Dèbata sipasulakken aku perridiken merkitè 
laè, mendokken bangku: 'Barang mendahi isè idah kono susur tendi Dèbata 
janah merrian bana, la mo roh perridiken jelma merkitè Tendi Dèbata!' 34 
Tuhu-tuhu ngo enggo kuidah idi," nina si Johanes, "Asa, tuhu ngo la Anak 
Dèbata; percaya mo kènè!" 35 Sibarembenkenna nola, cènder nola ma mo 
i bekkas idi si Johanes dekket dua kalak sisinna. 36 Idah kessa mo Jesus 
memellus arap idi, nina mo, "Tengen kènè mo! Adoi mo biri-biri Dèbata!" 
37 Idengkoh sisiin si Johanes sidua kalak idi ngo nidokkenna 1, nai mèter 
ièkutken kalak idi mo Jesus. 38 Tumulih mo Jesus mi podi, nai idah mo 
kalak i mengèkutkenSa, gabè idokken Jesus mo, "Isè ngo nitulusen 


ndènè?" Taloi kalak idi mo, "Rabi, i dikè ngo kono merian?" (Rabi 
lapatenna 'Guru). 39 "Roh mo kènè, asa idah kènè," nina Jesus. Nai 
tèkutken kalak idi mo Jesus, rebbak mo kalak i sidarinkenna 1. Kira-kira 
pukkul empat ciboon mo 1. 40 Sada ibas kalak idi sidua 1 nai sienggo 
mendengkoh kadè sinidokken si Johanes janah laus nola mengèkutken 
Jesus, imo si Andreas, anggi si Simon Petrus. 41 Nai ndor mo itulusi si 
Andreas si Simon kakana 1, nina mo mbangsa, "Enggo jumpa kami Mesias 
1, Raja Sipaluah niperbagah-bagah Dèbata!" (Mesias lapatenna Kristus 
kata Junani.) 42 Nai ibabai si Andreas mo si Simon mendanhi Jesus. Idah 
Jesus kessa mo si Simon, nina mo, "Si Simon ngo kono, anak si Jona. Si 
Kepas mo kono mi podinkenna èn." (Kepas kata Heber dos ngo 1 dekket 
Petrus kata Junani, lapatenna delleng batu). 43 Sibarembenkenna, ipetettap 
Jesus mo ukurna lako laus mi Galilea. Nai pesimbak mo ia dekket si 
Pilipus, idokken mo mbangsa, "Èkutken mo Aku!" 44 Si Pilipus asalna i 
Betsaida nai, imo bekkas si Andreas dekket si Petrus. 45 Nai pesimbak 
nola mo si Pilipus dekket si Natanael, idokken mo mbangsa, "Enggo 
pesimbak kami dekket kalakna sinidokken si Musa ibas Bukku patinna 
dekket sinidokken nabi-nabi. Imo Jesus anak si Josep kalak Nazaret." 46 
Tapi ialoi si Natanael mo, "Mèter lot mo harapen roh simendè 1 Nazaret 
nai?" "Ita mo asa idah kono!" nina si Pilipus mengaloi. 47 Idah Jesus kessa 
mo roh si Natanael mendahisa, idokken Jesus mo terrèngètsa, "Èn mo 
sada kalak Israel bennar, oda lot sipakulah-kulah bana!" 48 Nai idokken si 
Natanael mo taba Jesus, "Bakunè carana pemmettohmu terrèngèt aku?" 
Ialoi Jesus mo, "Kuidah ngo kono i terruh kayuara i, sinderrang madèng 
idiloi si Pilipus idi kono." 49 "Guru," nina si Natanael. "Anak Dèbata ngo 
kono, Raja kalak Israel!" 50 Nai nina Jesus mo, "Mada ngo kumarna 
Kudokken 1 kuidah kono 1 terruh kayu ara i, memmaing asa gabè percaya 
kono? Idahenmu mo belgahen dèng daripada 1!" 51 Idokken Jesus dèng 
ma, "Kudokken mo bai ndènè; idahèn ndènè mo mbuka langit, janah 
merlaus roh malaèkat Dèbata mendahi Anak Jelma." 


2:1 Enggo kessa dua ari, lot mo merbayo i kuta Kana sini Galilea. I sidi 
ma ngo dekket inang Jesus. 2 Jesus pe dekket sisinNa dekket ngo idilo 


merbayo 1. 3 Nai tupung mo kerri karma anggur sukut 1, nai idokken inang 
Jesus mo taba Jesus, "Enggo kerri anggur sukut 1." 4 Ialoi Jesus mo, 
"Nangè, ulang pasulak Aku; ai makdèng dapet tikkingku lako memmaing 
barang kadè." 5 Nai idokken inangna 1 mo taba perkebbas nisidi, "Barang 
kadè idokken Jesus taba kènè, bahan kènè mo." 6 Lot mo isidi hantar 
ennem goci siat-siat ualuhpuluh soh mi serratus sellup laè mahan 
pemmorih nèhè, mengèkutken hatoren agama kalak Jahudi. 7 Idokken 
Jesus mo taba perkebbas 1, "Domi kènè mo goci i dekket laè." Nai idomi 
kalak i mo laè mi goci 1. 8 Idokken Jesus mo nola taba kalak idi, "Taku 
mo cituk laè ni goci 1, embahken mo taba induk perkebbas." Iembah kalak 
1 mo laè nitakuna 1 taba induk pèsta 1, 9 iakapi mo laè i, keppè enggo 
mobah gabè anggur. (Oda ngo ibettoh barang 1 dikè nai rohna anggur 1, ai 
pellin perkebbas i ngo kessa bettoh-bettohen). Nai idiloi induk perkebbas 1 
mo kèla 1, 10 nina mo mbangsa, "Biasana anggur simerrasana ngo lebbè 
ihidangken dèba, tapi mula enggo karina tamuè mengènum mbuè anggur, 
baru pè asa ihidangken nola anggur biasa. Keppèken kono isimpan kono 
dèng ngo anggur simerrasana, janah bagèndari dèng ngo asa ihidangken 
kono!" 11 Idi mo tanda kellengangen perlebbè ihanaken Jesus, i kuta Kana 
sini nagerri Galilea. Merkitè tanda kellengangen 1, ipacidah Jesus ngo 
kemulianNa. Nai percaya mo sisinNa i tabaSa. 12 Enggo kessa 1, laus mo 
Jesus bak inangNa rebbak dekket sisinNa i mi Kapernaum, janah i sidi mo 
kalak i merian barang piga-piga ari. 13 Tikan enggo ndessing Ari Raya 
Paskah kalak Jahudi, laus mo Jesus mi Jerusalem. 14 Idapet Jesus mo 
jelma merdèa lembu, biri-biri dekket ndarapati i Bages Dèbata i 
Jerusalem; bagidi ma dekket simenukari kèpèng merkundulen isidi. 15 Nai 
ipelias Jesus mo ligas-ligas ipas tinali nai, ijalang mo karina pinakan- 
pinakan idi i Bages Dèbata nai, biri-biri bak lembu pè. Ipengongkitken mo 
mèja penukaren kèpèng, merhamburen mo kèpèng kalak idi. 16 Idokken 
mo taba kalak simerdèa ndarapati, "Embah karina ndrapatimi. Ulang baing 
kènè gabè bekkas pertiga-tigaan Bages BapangKu!" 17 Nai ièngèt sisinNa 
i mo ayat Bibèl èn, "Mergollah-gollah ngo bagè api menutung ukum 
kelleng atèngKu midah Bagesmu alè Pa!" 18 Ialo penguasa-penguasa 
kalak Jahudi mo Jesus merkitè kata-kata mpingas, nina mo, "Tuduhken bai 


nami tanda kellengangen mahan bukti, lot kuasamu memmaing bagidi!" 19 
Ialoi Jesus mo, "Rumpakken kènè mo Bages ni Dèbata èn, nai Kupajek 
nola mo 1 mengolihi ibagasen tellu ari." 20 "Empatpuluh tahun mo 
dekkahna pelliasken Bages Dèbata èn, keppèken ipellias kono nimu 
ibagasen tellu ari sambing?" nina kalak 1. 21 Tapi dagingna sendiri ngo 
sinidokken Jesus Bages Dèbata. 22 Asa balik nggelluh kessa Jesus 1 
kemmatèen nai ièngèt sisinNa 1 mo nidokken Jesus idi kin. Gabè percaya 
mo kalak idi mi sitersurat ibas Bibèl, dekket mi kata sinidokken Jesus. 23 
Nderrang 1 Jerusalem Jesus mer Ari Raya Paskah, nterrem ngo kalak 
percaya bana kumarNa tanda kellengangen sinipehanaNa. 24 Tapi ukum 
Jesus oda tok midah kalak i, kumarna itandai ngo karina jelma. 25 Oda 
pella perlu ibagahken dèba keterrangen baNa, ai ibettoh ngo kadè siturah 
ibagasen pusuh perratèen jelma. 


3:1 Lot mo sada kalak Parisè mergerar si Nikodemus. Sada kalak 
terpandang ngo ia i agama Jahudi. 2 I sada berngin, roh mo ia mendahi 
Jesus, mendokken, "Guru, kubettoh kami ngo Ko roh bai Dèbata nai. Ai 
isè poda ndorok memmaing tanda kellengangen bagè nibaingmu 1, kum 
mak Dèbata denganna." 3 Ialoi Jesus mo, "Èngèt mo; isè poda ndorok 
mbengket mi Kerajaen Dèbata, ukum mak mengolihi tubuh ia." 4 "Bakunè 
ngo ndorok mengolihi tubuh jelma, mula enggo mbelgah?" nina si 
Nikodemus taba Jesus. "Ai ndorok kin mo ia mbengket nola balik mi 
kurungen manik, asa itubuhken nola?" 5 Ialoi Jesus mo, "Situhunna ngo 
sikudokken èn, mula oda kalak itubuhken ipas laè dekket Tendi Dèbata 
nai, oda ndorok mbengket ia mi Kerajaen Dèbata. 6 Secara perdagingen 
itubuhken ngo jelma bai partuana nai, tapi secara pertendiin itubuhken 
Tendi Dèbata. 7 Ulang kono lengang mula Kudokken kennah itubuhken 
ngo kènè mengolihi. 8 Menempul ngo angin barang mikè lemmo atèna; 
sidengkoh ngo sorana, tapi oda nibettoh idikè nai janah laus mikè ia. Bagi 
ngo jelma sienggo itubuhken Tendi Dèbata." 9 "Bakunè ndorok terjadi 
bagi?" nina si Nikodemus mengkusoi. 10 Ialoi Jesus mo, "Kono guru i 
tengah-tengah kalak Israel, oda ibettoh kono 1? 11 Kudokken mo taba 
kono; kuranaken kami ngo sikubettoh kami, kuindangken kami ngo 


sikuidah kamu, tapi oda tok kènè mi sikuindangken kamu 1. 12 Salang 
terrèngèt dunia èn Kusukutken bamu, oda percaya kono bangku, makinsa 
nola mo mula Kusukutken terrèngèt sorga? 13 Isè poda nung dèng laus mi 
sorga, tapi ukum i sorga nai enggo lot roh mi dunia èn, imo Anak Jelma. 
14 Bagè pemmaing si Musa pedatesken nipè tembaga ipas sada tongket 
kayu i kellongoon, bagi ngo kennah ipedates Anak Jelma, 15 asa nggelluh 
karina sipercaya baNa." 16 Ai bagèen ngo ngkelleng atè Dèbata midah 
dunia èn, Iberrèken ngo AnakNa Sada-sada i, asa ulang mago gennep 
sipercaya bai Anak idi, tapi asa kenggelluhen siamman sumendah bana. 17 
Ai ipasulak Dèbata AnakNa mi dunia èn, oda ngo lako menghukum dunia 
èn, tapi lako paluahken dunia èn ngo. 18 Barang isè percaya taba anak idi, 
oda ngo kenna hukum, tapi siso percaya taba Anakna Sada-sada 1, kenna 
hukum ngo. 19 Bagèen ngo hukumna 1: Enggo roh penendang i mi dunia 
èn, tapi lemmoon ngo atè jelma i midah sigellap daripada midah sinterrang 
i, ai jahat ngo pengelako kalak i. 20 Barang isè maing jahat, nceggo ngo 
atèna midah sinterrang i, asa mboni pengelakona sijahat 1; 21 Tapi barang 
isè merpengelako mendè, idapetken ngo penendang 1, asa ntarar karinana 
pemmaingna rembang mi sinipergeddo Dèbata. 22 Enggo kessa 1, laus mo 
Jesus rebbak dekket sisinNa mi nagerri Juda. Isidi mo kalak 1 merrian 
barang piga-piga ari dekkahna ninganna perridiken jelma. 23 Tapi si 
Johanes pè peridiken ngo 1 Amon, njolmit mi Salim, ai mbuè ngo isidi laè; 
nai merrohen mo nterrem jelma mi sidi asa iperridi, 24 ai madèng ngo 
ikurungken si Johanes tikanna 1. 25 Mersoal mo tikanna 1 sisiin si Johanes 
dekket sada kalak Jahudi tersèngèt hatoren perpangiren 1 agama kalak 
Jahudi. 26 Laus mo kalak i mendahi si Johanes, nina mo, "O Guru, ièngèt 
kono dèng ma ngo kalak siroh mendahi Guru 1, tikan 1 kèparen Laè Jordan, 
mo nituduhkenmu bai nami tikala 1? Bagèndari perridiken ngo ia, janah 
mèduk ngo kalak roh mendahiSa!" 27 Nai ialoi si Johanes mo, "Oda 
ndorok jelma memmaingken barang kadè, ukum mak iberrèken Dèbata 
bana. 28 Otang enggo ngo idengkoh kènè kudokken, 'Oda ngo aku Raja 
Sipaluah niperbagag-bagah Dèbata. Pellin solo-solona ngo kessa aku, 
ipasulak roh lebbèen asa Ia.' 29 Kèla ngo sidasa daberru mula enggo jejap 
kalak 1. Asa ukum anak-anak kèla pellin mendengani sambing ngo kessa 1 


janah mendengkoh-ndengkonhi, nai sampang mo atèna mula idengkoh sora 
kèla 1. Bagidi ma ngo bang aku pè. Dom ngo sampang atèngku bagèndari. 
30 Ia ngo makin mbelgah, tapi ukum aku makin kèdèkna ngo." 31 Barang 
isè roh i babo nai, ia ngo mengantusi karina jelma. Ukum siroh 1 dunia èn 
nai imo kalak sini dunia èn, janah mengeranaken tersèngèt dunia. Ia siroh 1 
sorga idi nai ngo mengatasi karinana! 32 Iranaken ngo kadè siniidah 
dekket sinidengkohNa, tapi sada kalak poda percaya mi sini ranakenNa 
idi. 33 Barang isè percaya mi si ni ranakenNa idi, ituhu-tuhui kalak i ngo 
kebennaren Dèbata. 34 Barang isè iutus Dèbata, isukutken ngo Dèbata, ai 
iberrèken Dèbata ngo Tendina baNa. 35 Ikekelengi Bapa i ngo AnakNa 
janah enggo isohken sagumanna mi bagasen kuasaNa. 36 Barang isè 
percaya taba kalak idi, terolih nggelluh soh mi amman-sumendah ngo ia; 
tapi barang isè oda percaya taba Anak idi, oda irasai kalak sibagidi 
nggelluh situhunna. Ihukum Dèbata ngo ia soh sidekkah-dekkahna. 


4:1 Idengkoh kalak Parisè mo buèen dèng ngo iperridi Jesus asa iperridi si 
Johanes. 2 (Tukasi pè oda ngo dekket Jesus perridiken, tapi pellinsisinNa 
idi sambing ngo kessa.) 3 Nai ibettoh Jesus kessa mo i, laus mo ia i Judèa 
nai balik mi Galilea. 4 Tikan perdalanenna idi, kennah memellus arap 
Samaria ngo la. 5 Nai soh mo Jesus mi sada kuta i Samaria i mergarrar 
Sikhar, imo ndessing mi tanoh niberrèken si Jakob arnia taba anakna si 
Josep. 6 Lot ngo isidi sada tellaga si Jakob. Kumarna ledjana iakap Jesus 
merdalan 1, kundul mo Ia 1 biding tellaga 1. Kira-kira cèger ari mo 1, 7-8 
tapi ukum sisiin Jesus enggo laus mi kuta lako menokor bekkel. Nai roh 
mo sada kalak daberru Samaria mi tellaga 1 naing menaku laè. Idokken 
Jesus mo tabasa, "Dikè mo Kuènum dèba laè 1?" 9 Ialoi daberru Samaria 1 
mo, "Kasa mengido mènum kono kalak Jahudi taba aku kalak Samaria?" 
(Ai oda mersaor kalak Jahudi dekket kalak Samaria). 10 Nai ialoi Jesus 
mo, "Ukum ibettoh kono ngo pemerrèken Dèbata janah itandai kono isè 
mengido laè bamu 1, tentu uè ngo ko mido laè ènumen baNa nai; nai gabè 
Iberrèken mo bamu laè sipegelluhken." 11 "Tuan," nina daberru i, "salang 
taku-taku oda lot bamu, janah mbages kalohon ngo tellaga èn. I dikè nai 
mo dapet Kono laè sipegelluhken 1? 12 Ai belgahen ngo kono dok atèmu 


asa empung nami si Jakob simemerrèken tellaga èn bai nami. Ia sendiri pè 
mennaku janah mengènum laè i tellaga èn nai; bagidi ma ngo dukak-dukak 
bak pinakanna pè?" 13 "Dak muasen ngo karina jelma simengènum laè 1 
tellaga èn nai," nina Jesus, 14 "tapi simengènum laè sinaing berrènkenKu 
idi, oda nèngè muasen ia soh mi amman summendanh. Janah dèng ma, 
ukum laè siberrènkenKu idi, gabè laè mul ngo 1, ibagasen dirina, janah dak 
menjarir mi ruar, janah memerrèken bana nggelluh situhunna!" 15 Nina 
daberru 1 mo, "Tuan, berrè mo bangku laè sibagidi asa ulang muasen nè 
aku; janah oda perlu nè roh aku mengaleng laè mi sèn." 16 "Laus mo kono 
lebbè mengaleng sinibalèmu, nai molih nola mo kono misèn," nina Jesus. 
17 Ialoi daberru 1 mo, "Oda lot sinibalèngku." Tuhu ngo nidokkenmi, oda 
lot sinibalèmu, 18 tapi enggo lima kalak sinibalèmu. Anak laki denganmu 
sibagèndari i pè oda ngo sinibalèmu." 19 Nina daberru idi mo taba Jesus, 
"Bagèndari enggo kubettoh nabi ngo Kono. 20 Idokken empung nami 1 
delleng èn ngo kusembah kami Dèbata, tapi bangsa ndènè mendokken 
pellin 1 Jerusalem ngo kessa bekkas menembah Dèbata." 21 Nina Jesus 
mo, "Percaya mo kono. Roh mo tikkina, oda nè 1 delleng èn barang 1 
Jerusalem bekkas menembah Dèbata. 22 Isembah kènè kalak Samaria ngo 
siso nitandaan ndènè. Tapi ukum kami kalak Jahudi kusembah kami ngo la 
sikutandai kami, ai bai bangsa Jahudi nai ngo roh kelluahen i. 23 Tapi 
dapet nè mo tikkina janah enggo roh tupèh, merkitè Tendi Dèbata, 
isembah karina jelma mo Bapa 1. Merpenguèi tuhu-tuhu mo kalak 1 bagè 
nipergeddo atè Bapa. 24 Tendi ngo Dèbata, janah pellin merkitè kuasa 
Tendi Dèbata ngo kalak ndorok menembah Dèbata Bapa, bagè situhunna 
la lot. 25 Nina daberru idi mo mbang Jesus, "Kubettoh ngo naing roh nè 
mo Raja Sipaluahken i (sinigerarenna Kristus). Mula roh kessa Ia 
ibagahken mo karinana banta." 26 Nina Jesus mo, "Aku ngo i, 
simengeranai bagèndari dekket kono." 27 Tikan bagidi roh mo sisiin Jesus. 
Lengang ngo kalak 1 mengidah Jesus mengeranai dekket sada kalak 
daberru. Tapi isè poda lot mendokken taba daberru i, "Kadè perlu bamu 
nangè?" barang taba Jesus, "Kasa mengeranai Kono dekket daberru 1?" 28 
Nai laus mo daberru 1 isidi nai lojang mi kuta janah mendokken taba 
pengisi kuta 1, 29 "Tta kènè sidahi kalak simengeranaken bangku karina 


ulah-ulahki. Tah mada ngo la Raja Sipaluahken 1?" 30 Nai merlausen mo 
pengisi kuta 1 mendahi Jesus. 31 Sinderrang bagidi, idokken sisiin 1 mo 
taba Jesus, "Mangan mo lebbèken Guru 1," nina kalak i. 32 Tapi ialoi Jesus 
mo, "Lot ngo pangaan bangKu siso nibettoh ndènè." 33 Gabè 
mersidokenken mo sisiin i samahsSa, "Mada ngo ndia lot menaruhken 
pangaan baNa?" 34 Nai idokken Jesus mo, "Pangaan ngo bangKu menguèl 
lemmo atè sipasulakken Aku, janah mengulaken ulaan niberrèkenNa 
mahan ulankenKu. 35 Otang idokken kènè ngo, 'Empat bulan nai mo 
mosim perraniin?' Tapi Kudokken mo taba kènè: Seppè mo tengen kènè! 
Enggo mo ntua buahna, lako perraniin! 36 Enggo ijalo kalak simerrani i 
upahna; enggo ipepulung hasilna imo kenggelluhen amman sumendah. 
Rebbak mersampang atè mo simardang dekket simerrani. 37 Asa tuhu ngo 
nidokken perumpamaan èn, 'Sisada èn ngo mennuan, tapi sisada adoi ngo 
merrani!' 38 Kupasulak ngo kè merrani juma siso niula ndènè; sidèban ngo 
mengula i sidi; tapi kènè ngo menjalo laba ipas ndiula kalak idi nai." 39 
Mèduk ngo kalak Samaria pengisi kuta i gabè percaya taba Jesus kumarna 
pendokken daberru 1, "Ibagahken ngo bangku karinana ulah-ulahku idi." 
40 Asa pejumpa kessa mo kalak Samaria i dekket Jesus, iendik-endik 
kalak i mo Jesus, asa isidi lebbè merrian Jesus 1. Jadi merrian 1 sidi mo 
Jesus dua ari dekkahna. 41 Jadi buèen ngo kalak percaya taba Jesus 
kumarna peddahNa sendiri taba kalak 1. 42 Ai nina kalak i ngo taba 
daberru i, "Bagèndari enggo percaya kami, oda kumarna pellin 
nidokkenmu 1 sambing taba kami, tapi kumarna enggo kudengkoh kami 
sendiri peddahna; janah enggo kubettoh kami, tuhu ngo ia Sipaluah dunia 
èn." 43 Enggo kessa dua ari dekkahna Jesus i kuta Sikhar, berkat mo ia 
laus mi Galilea. 44 Enggo kin ngo idokken Jesus, "Oda ngo mersangap 
nabi i kutana." 45 Soh kessa mo Ia mi Galilea, lolo kalohoon ngo kalak 
nisidi menjalo Jesus, ai sinderrang i Jerusalem kalak i merari Raya Paskah, 
idah kalak i ngo karinana nibaing Jesus i sidi. 46 Nai balik mo Jesus mi 
kuta Kana si ni Galilea, imo kuta bekkasna pennah memmaing laè kembali 
anggur. Jadi lot mo i Kapernaum sada kalak pugabè istana, mersakit ngo 
dukakna. 47 Idengkoh kessa mo enggo roh Jesus mi Galilea i Juda nai, 
idapetken mo Jesus, 1èlèk-èlèk mo Jesus, asa roh mi Kapernaum lako 


pemalumken dukakna sienggo patè-patèen 1. 48 Nai idokken Jesus mo 
tabasa, "Mula oda idah kènè tanda kellengangen, oda ngo percaya kènè." 
49 Gabè nina pugabè istana i mo taba Jesus, "Tuhan, narih pedor mo roh, 
sinderrang madèng matè dukakku idi." 50 "Molih mo kono," nina Jesus. 
"Nggelluh mo dukakmu i!" Percaya ngo ia mi sinidokken Jesus 1, nai laus 
mo ia. 51 I tengah ndalan dèng ia lako balik mi bagesna, roh mo naposona 
mendahisa mendokken, "Nggelluh ngo dukamu idi!" 52 Jadi ikusoi mo 
kalak i, pukul piga malum iakap dukakna i. Nai ibagahken kalak i mo, 
"Bari kira-kira tengah ari pukul sada enggo laus singgara 1." 53 Gabè 
ièngèt mo tupung bagidi ma ngo kettikana idokken Jesus tabasa, 
"Nggelluh mo dukakmu 1." Gabè percaya mo ia bak karina sisimpangansa 
taba Jesus. 54 Idi mo kellengangen pedua kaliken ihanaken Jesus 1 Galilea, 
kessa nai roh Ia i Juda nai. 


5:1 Enggo kessa i, lot mo pèsta kalak Jahudi, nai laus mo Jesus mi 
Jerusalem. 2 I Jerusalem, 1 gembar Pèntu Biri-biri, lot sada bendar 1 sidi 
mergerar Betesda kum i kata Heber. I sikuliling bendar 1, lot ngo lima 
sapo-sapo. 3 Mèduk ngo simersakit mergalèen 1 èmpèr-èmpèr 1; dèba 
pètung, dèba kèpang, dèba itempuk sigading Karinana kalak i dak 
mèma-mèma pergoncang bendar i. 4 Ai susur ngo sipata malaèkat 
Tuhan menggoncang laè bendar i. Barang isè simersakit i perlebbè 
masuk mi laè goncang i, kennah malum ngo, barang kadè pè sakitna. 
5 Lot ma mo isidi sada kalak daholi enggo tellupuluh ualuh tahun 
dekkahna mersakit. 6 Idah Jesus mo ia galè isidi, janah ibettoh Jesus ngo 
enggo bagidi dekkahna ia mersakit janah gampar isidi, gabè nina Jesus mo 
mbangsa, "Naing malum kono?" 7 Ialoi simersakit i mo, "Ialè tuan, oda lot 
kadè-kadèngku isèn, lako mendokong aku mi bagasen laè i, tikan goncang. 
I dèng kebbas aku lako masuk mi bendar i, enggo mo ilebbèi dèba aku." 8 
Nai idokken Jesus mo mbangsa, "Kèkè mo ko, balun mo bellagenmu, 
merdalan mo ko!" 9 Nai mènter malum mo iakap, iembah mo bellagenna, 
janah merdalan mo ia. Masa ngo i tikan ari Sabat. 10 Kerna naidi, nina 
perkuasa kalak Jahudm mo taba kalak sirembaru malum i, "Ari Sabat ngo 
ari èn. Oda ndorok kono merembah bellagenmu i, ai mengellausi hatoren 


agama ngo 1." 11 Tapi ialoi mo, "Kalak sipemalumken aku 1 ngo 
mendokken taba aku, 'Embah mo bellagenmi, merdalan mo kono.'" 12 
"ISè mendokken taba kono merembanh bellagenmu janah merdalan?" nina 
kalak 1 mengkuso. 13 Tapi oda ngo ibettoh barang isè kalakna. Kerna 
mèduk ngo jelma isidi janah Jesus pè enggo galip mi tengah-tengah jelma 
nterrem 1, lako mennadingken bekkas 1. 14 Enggo kessa bagidi, pejumpa 
nola mo Jesus dekketsa ipas Bages Dèbata, nai nina Jesus mo tabasa, 
"Bagèndari enggo malum kono, jadi mermanat mo kono, ulang nèngè 
empet merdosa, asa ulang sempa nola termposiin." 15 Laus mo ia 
magahken taba kalak perkuasa kalak Jahudi mendokken, Jesus ngo 
pemalumkensa. 16 Kemmulihkenna idi, gabè ncian mo atè kalak i midah 
Jesus, kerna Ipemalum sakit tupung ari Sabat. 17 Tapi nina Jesus mo taba 
kalak i, "Dak mengula ngo BapangKu; jadi Aku pè kennah mengula ngo." 
18 Kumarnaken rana Jesus i, makin itulusi penguasa-penguasa kalak 
Jahudi mo dalan lako memmununh Jesus. Ibaing kalak i pè bagidi, oda ngo 
pellin Ilausi hatoren agama terrèngèt ari Sabat idi sambing, tapi dekket ngo 
kumarna idokken Jesus BapaNa nina Dèbata; merlapaten ngo idi, 
Ipesobok diriNa dosken Dèbata. 19 Gabè nina Jesus mo mengaloi kalak 1, 
"Èngèt kènè mo sikudokken èn; Oda lot ndorok kadè iulaken Anak idi 
ukum ipas roka-rokana nai sendiri; tapi pellin nudahna Iulaken BapaNa I 
ngo ibahanken. Ai barang kadè iulaken Bapa 1, idi ma ngo iulaken Anak 
idi. 20 Kumarna soh mo ngkellengna atè Bapa 1 midah Anakna 1. Jadi 
ipettarar ngo karina taba anakna 1 sagumanNa sinibahankenNa. Lebbih 
dèng tupèh, ai ipettarar ngo taba Anakna i ulaan terhejiin, asa gabè lengang 
kènè karina. 21 Bagè bapa pegelluhken kalak singgo matè, janah 
memerrèken taba kalak 1 kenggelluhen; bagidi ma ngo bang Anak idi pè 
memerrèken kenggelluhen taba barang isè kalak naing berrènkenNa dok 
atèna. 22 Isè poda ihukum Bapa 1. Kerna karina kuasa lako menghukum 
enggo isohken taba AnakNa i. 23 Ibakin Bapa 1 pè bagidi, asa karina kalak 
menghormati Anak idi, tosè bagè penghormatina taba Bapa i. Barang isè 
oda pesangapken Anak 1, codi ngo oda pesangapken Bapa sipasulakken 
Anak idi. 24 Kubagahken mo bai ndènè: Barang isè mengeradum-radumi 
katangKu, janah percaya taba sipasulakken Aku, baNa ngo kenggelluhen 


siamman sumendanh, janah oda ngo ihukum ia. Enggo maluah ia ipas 
hukumen kemmatèen idi nai. 25 Percaya mo kènè taba Aku -- 'Roh mo 
tikkina, enggo mo soh idi bagèndari -- simatè idi pè mendengkoh sora 
Anak Dèbata ngo, janah nggelluh ngo simendengkoh sora Dèbata. 26 
Bagè Bapa i sendiri benna kenggelluhen, bagidi ma ngo Anak 1 pè ibaing 
gabè benna kenggelluhen. 27 Enggo iberrèken la hak taba AnakNa lako 
mendabuh hukum kerna Anak Jelma ngo 1a.' 28 Ulang pella kènè lengang 
mendengkoh èn: Roh mo tikkina, karina kalak sienggo matè i pendèban idi 
mendengkoh soraNa, 29 gabè karuar i pendèban idi nai. Kalak 
simengulaken mendè, ipekèkè ngo lako menjalo kenggelluhen. Tapi kalak 
simengulaken jahat ipekèkè ngo lako menjalo hukum." 30 "Kadè poda 
terbahan aku ukum ibas kedirinKu nai sambing. Kudabuh pè hukum 
rembang mi kuasa sikujalo bai Dèbata nai ngo. Kerna naidi sènteng ngo 
penghukumKu 1, ai oda ngo mengèkutken ukurKu sendiri nai sikubakin 1, 
tapi mengèkutken lemmo atè Bapa sipasulakken Aku i ngo. 31 Mula Aku 
mengindangken tersèngèt diringku, oda tuhu sikuindangken 1. 32 Tapi lot 
ngo sidèbaan mengindangken, janah Kubettoh ngo, tuhu ngo 
siniindangkenna 1. 33 Enggo ipasulak kènè utusen ndènè mendahi si 
Johanes, janah situhunna ngo i indangken si Johanes tersèngèt Aku. 34 
Kuruapken pè karina i, oda ngo kumarna perlu bangku pengindangken 
jelma, tapi asa maluah ngo kènè. 35 Codi mi togok lakat janah 
merbendella ngo si Johanes, tapi pellin sigejap sambing ngo kènè sennang 
menjalo cuhaya togok idi. 36 Tapi belgahen ngo kesaksiinKu daripada 
kesaksiin si Johanes. Ulaan sinidokken Bapa imo siKuulaken bagèndari, 1 
ngo mengindangken Aku sinipasulak Bapa 1. 37 Janah Bapa simengutus 
Aku 1 pè enggo mengindangken Aku. Oda nung dèng idengkoh kènè sora 
Bapa, barang pè mengidah abèNa. 38 Ai oda ngo iradum-radumi kènè 
kataNa, kerna oda percaya kènè taba Aku siniutusNa. 39 Iguruken kènè pè 
Bibèl, kumarna dok atè ndènè merkitè 1 dapet kènè kenggelluhen amman- 
sumendanh. Bibèl idi sendiri pè ipeterrang ngo tersèngèt Aku. 40 Tapi laju 
ngo oda uè kènè roh mendahi Aku, asa dapet kènè nemmuken 
kenggelluhen soh mi amman-sumendah i. 41 Oda perlu bangku pemoji 
jelma. 42 Kutandai ngo kènè. Kubettoh ngo oda ngkelleng atè ndènè 


midah Dèbata. 43 Roh Aku merkitè-kitè gerar BapangKu, tapi oda ijalo 
kènè Aku. Tapi mula roh kalak merkitè kuasana sendiri, ijalo kènè ngo ia. 
44 Bakunè mo terbakin kènè percaya, mula itulusi kènè ngo pemmojiin 
samah-samah kènè, janah oda merrusaha kèrè, asa ipoji Dèbata Sintèmbul 
i kènè. 45 Ulang mo dok atè ndènè Kusalahken kènè i hadeppen 
Bapangku. Si Musa siniharapken ndènè i ngo menalahken kènè. 46 Ukum 
tuhu ngo percaya kènè taba si Musa, tentu percaya ma ngo kènè taba Aku, 
kerna ia pè isuratken ngo tersèngèt Aku. 47 Tapi mula oda ikettoki kènè 
nisuratken si Musa, bakunè mo pengkettoki ndènè mi siKuruapken èn?" 


6:1 Enggo kessa barang sadikè dekkah nola, berkat mo Jesus mi 
suberrang Tao Galilea (sinigerari ma Tao Tiberias). 2 Nterrem ngo kalak 
mengèkutkensa, kumarna enggo idah kalak i tanda kellengangen nihanaken 
Jesus pemmalumken kalak simersakit. 3 Mennangkeng mo Jesus mi uruk 
nai kundul mo la isidi rebbak dekket sisinNa. 4 I katika 1 enggo mo 
ndessing Ari Raya Paskah kalak Jahudi. 5 Tikan itengen Jesus merkuliling, 
idah mo kalak merrohen merkolan-kolan mendahiSa. Nai idokken mo taba 
si Pilipus, "I dikè nai mo sitokor pangaan, asa ndorok mangan karinana 
jelma nterrem èn?" 6 (Idokken Jesus pè bagidi, mengunjuni si Pilipus ngo 
Ia, aiibettoh kin ngo sinaing bakinenna.) 7 Ialoi si Pilipus mo, "Sitokor pè 
roti dua ratus kèpèng pirak, oda cukup bai jelma mbellang èn giam tersituk 
pè." 8 Nai sada kalak ibas sisiin idi nai, imo si Andreas anggi si Simon 
Petrus mendokken, 9 "Lot ngo isenda anak-anak daholi merembah lima 
roti dekket dua ikan. Tapi kadè mo lapatenna bai jelma bagèen buèna?" 10 
Nai idokken Jesus mo taba sisinna i, "Dokken kènè mo kundul jelma 
mbellang 1 karinana." Jadi merkundulen mo karinana kalak idi 1 babo 
dukut-dukut 1, ai mbellang ngo jampalen 1 sidi. Karinana kalak idi lot ngo 
kira-kira lima ribu kalak daholi. 11 Nai ibuat Jesus mo roti 1, idokken mo 
lias atè taba Dèbata. Enggo kessa 1 Ipembagiken mo roti 1 bai jelma 
mbellang 1. Ikan idi pè, bagidi ma ngo ibakin. Nai mangan mo kalak idi 
karinana janah bessur. 12 Enggo kessa bessur mangan kalak idi karina, 
idokken Jesus mo taba sisinNa, "Pepulung kènè mo pangaan siso kerri 1 
karina, ulang lot magosia." 13 Ipepulung sisinna i mo siso kerri i, dom 


sipuluh dua baka, imo siso kerri jelma mbellang 1, ipas silima roti idi nai. 
14 Idah jelma mbellang idi kessa mo kellengangen sini hanaken Jesus 1, 
nina kalak i mo, "Èn ngo tuhu Nabi i, sinaing roh mi dunia èn!" 15 Naing 
mo ipaksa kalak 1 Jesus gabè rajana, tapi ibettoh Jesus ngo taki kalak idi 1, 
laus mo la sadasa mi delleng ninganna mengillak. 16 Enggo kessa ramben 
ari, laus mo sisiin Jesus mi tao. 17 Ibengketti kalak 1 mo bungki, nai 
isuberrangi kalak idi mo taoi 1, lako laus mi Kapernaum. Enggo pè gellap 
laju ngo madèng roh Jesus mendahi kalak idi. 18 Tikanna 1 enggo mulai 
goncang laut i kumarna angin sapa-sipu. 19 Enggo kessa ikayuhken kalak 1 
kira-kira lima barang ennem batu mi tao; keppè sintempu mo idah kalak 1 
roh Jesus mi bungki kalak idi, merdalan 1 babo laè i. Gabè buradan mo 
sisiin 1. 20 Tapi nina Jesus mo taba kalak idi, "Ulang kènè mbiar, Aku ngo 
èn!" 21 Ibagasen sennang pennarihen ijalo kalak i mo la mbengket mi 
bungki i, janah gejapkenna i soh ma mo bungki kalak i mi tujunna. 22 
Sibarembenkenna 1, oda lot bungki idah jelma sitading 1, laènken bungki 
sisada bari. Ibettoh kalak idi ngo tangkas enggo laus sisiin 1 perlebbè, 
janah oda ngo dekket Jesus ibagasen bungki i rebbak dekket sisinna 1. 23 
Tapi lot mo prau 1 Tiberias nai janah merlabuh ndessing mi bekkas kalak 
idi mangan 1, imo tikan idokken Jesus lias atè taba Dèbata. 24 Ibettoh 
kalak idi kessa mo, oda i sidi Jesus bak sisinNa pè, ibengketti kalak i mo 
prau i, nai laus mo kalak i mi Kapernaum mennulusi Jesus. 25 Jumpa 
kalak idi kessa mo Jesus 1 suberrang tao 1, ikusoi kalak i mo Ia, nina mo, 
"Guru, ndigan i kono soh mi sèn?" 26 Ialoi Jesus mo, "Kudokken mo taba 
kènè; itulusi kènè pè Aku, oda ngo kumarna enggo iarti kènè tanda 
kellengangen sienggo Kuhanaken 1, tapi kemulihken bessur i ngo kènè. 27 
Ulang mo tulusi kènè pangaan siuè kerri janah uè macik. Tapi mengula mo 
kènè lako menulusi pangaan siso uè macik, janah merrèken kenggelluhen 
situhunna, imo sinaing berrènken Anak Jelma bai ndènè. Kerna bana ngo 
enggo Ikuasaken Bapana Dèbata." 28 Nai ikuso kalak 1 mo la, "Bakunè 
ngo kubaing kami asa ndorok kuulaken kami ulaan lemmo atè Dèbata?" 29 
Ialoi Jesus mo, "Èn mo ulaan lemmo atè Dèbata. Keppercayai kènè mo Ia 
sinipasulak Dèbata." 30 "Mula bagidi," nina kalak 1, "Kadè ngo tanda 
kellengangen i ihanaken Kono sindorok kuidah kami asa percaya kami 


baMu? Kadè mo ndorok ibaing Kono? 31 Ukum empung nami mangan 
manna ngo tikan i kellongoon, ai tersurat ngo ibas Bibèl, 'Iberrèken ngo 
kalak idi mangan roti 1 sorga nai!' " 32 Nai idokken Jesus mo taba kalak 1, 
"Kudokken mo taba kènè: Oda ngo si Musa merrèken pangaan idi i Sorga 
nai bai ndènè, tapi BapangKu ni sorga i ngo merrèken roti situhunna, 1 
sorga nai bai ndènè. 33 Ai niberrèken Dèbata i sorga idi nai, imo ia siroh i 
sorga nai memerrèken nggelluh situhunna bai dunia ènda." 34 "Guru," nina 
kalak i, "roti sibagidi mo dak berrèken bai nami." 35 "Aku ngo roti 
kenggelluhen 1," nina Jesus taba kalak 1. "Barang isè roh mendahi Aku, 
oda nèngè mellèhè ia. Janah barang isè percaya taba Aku, oda nèngè 
muasen ia. 36 Enggo Kudokken taba kènè: Ai tukasi pè enggo idah kènè 
Aku, tapi oda percaya kènè. 37 Karina sienggo iberrèken Bapa bangKu, 
roh ngo i mendahi Aku, janah oda ngo Kutulak barang isè roh mendahi 
Aku. 38 Roh Aku i sorga nai, oda ngo memmahanken roh-roh gèutku 
sambing, tapi memmahanken lemmo atè simengutus Aku i ngo. 39 Èn mo 
lemmo atè simengutus Aku: Ulang nemmu lot mago barang isè sienggo 
niberrèkenNa 1 bangku, tapi asa Kupegelluh kalak 1 mengolihi tikan Ari 
Kiamat! 40 Ai èn ngo ipergeddo BapangKu: Barang isè sienggo mengidah 
Anak idi janah percaya baNa kupegelluh mo ia i Ari Kiamat janah bana 
mo kenggelluhen siamman sumendah." 41 Nai ngutnguten mo kalak 
Jahudi taba Jesus kumarna nidokkenna i, "Aku ngo roti siroh i sorga nai." 
42 Nina kalak idi, "Otang Jesus ngo ia, anak si Josep; otang sitandai ngo 
bapaNa dekket inangNa? Bakunè asa idokken roh i sorga nai la?" 43 Nai 
nina Jesus mo taba kalak i, "Ulang kènè ngutnguten. 44 Isè poda ndorok 
roh mendahi Aku, mula oda ipadiat BapangKu sipasulakken aku i ia roh 
mendahi Aku; janah karina sienggo roh mendahi Aku Kupekkèkè mo ia i 
Ari Kiamat. 45 Lot ngo tersurat ibas Bukku Nabi-nabi bagèen, 'Karinana 
jelma iajari Dèbata.' Asa karina jelma singgo mendengkoh janah menjalo 
peddah bai Bapa nai, roh ngo ia mendahi Aku. 46 Oda ngo merlapaten i, 
enggo lot jelma mengidah Bapa. Ai pellin ia singgo roh bai Dèbata nai ngo 
kessa sienggo mengidah Bapa 1. 47 Kudokken mo taba kènè, 'Barang isè 
percaya taba Aku ia ngo mengerrasai nggelluh siamman-sumendanh.' 48 
Aku ngo roti kenggelluhen 1. 49 Mangan manna ngo empung ndènè 1 


kellongoon, tapi matè ngo kalak idi. 50 Tapi oda ngo bagi ukum roti si 
susur 1 sorga nai; barang isè kipangan roti idi oda matè nèngè ia. 51 Aku 
ngo roti sisusur i sorga nai -- roti memmerrèken nggelluh. Barang isè 
kipangan roti èn, nggelluh mo ia soh mi amman sumendah. Roti sinaing 
Kuberrèken i, imo dagingKu mahan kenggelluhen jelma sini dunia èn." 52 
Gabè petongkah sora mo kalak Jahudi samahsa kemulihken pendokken 
Jesus 1, "Bakunè ngo pemmaing kalak ènda memerrèken daging Na 
sipangan?" nina kalak 1. 53 Nai nina Jesus mo taba kalak 1, "Percaya mo 
kènè mula oda ipangan kènè daging Anak Jelma, janah mula oda iènum 
kènè darohNa, oda tuhu-tuhu kènè nggelluh. 54 Barang isè kipangan 
dagingKu, janah mengènum darohKu, bana ngo kenggelluhen siamman 
sumendah, janah Kupegelluh ngo ia i Ari Kiamat. 55 Ai dagingKu ngo 
pangaan situhunna, janah darohKu ngo ènumen situhunna. 56 Barang isè 
kipangan dagingKu janah mengènum darohKu, nggelluh mo ia rebbak 
dekket Aku, janah Aku ibagasen ia. 57 Tosè bagè Bapa singgelluh i 
mengutus Aku, janah Aku nggelluh ibagasen Bapa, bagidi ma mo barang 
isè kipangan dagingKu nggelluh ibagasen Aku. 58 Èn ngo pangaan susur i 
sorga nai; oda bagè pangaan nipangan empung ndènè i. Ai enggo kessa 
ipangan kalak i pangaan idi, matè ngo kalak i. Tapi barang isè kipangan 
pangaan ènda, nggelluh mo ia soh mi amman sumendah." 59 Karinana 1, 
idokken Jesus sinderrang mengajari la i bages perguruun, 1 Kapernaum. 60 
Mendengkoh karina nidokken Jesus i, mèduk ngo sisinNa mendokken, 
"Mpihir ngo peddah 1, isè mo ndorok mengantusi idi!" 61 Ibettoh Jesus 
sendiri ngo, ngutnguten sisinNa tersèngèt kata idi. Nai gabè idokken mo 
taba kalak 1, "Mèter kebberraten ngo kènè kumarna kata idi? 62 Bakunè 
nola mo mula idah kènè Anak Jelma balik mi bekkasNa kin? 63 Tendi 
Dèbata ngo simemmaing jelma nggelluh. Oda ngo merguna ukum gegoh 
jelma. Ukum kata sienggo Kuruapken i taba kènè, kata Tendi Dèbata ngo i 
janah kata kenggelluhen. 64 Tapi lot bai ndènè nai oda percaya." (Enggo 
kin ngo ibettoh Jesus 1 mulana nai isè siso percaya bak simenelbuhSa). 65 
Nai nina Jesus nola mo, "Kumarna naidi ngo asa Kudokken taba kènè: Isè 
poda terbakinSa roh mendahi Aku, ukum oda ipadiat Bapa 1." 66 Mulai 1 
sidi nai, mèduk ngo sisinNa mennadingkenSa, oda nèngè uè mengèkutken 


Jesus. 67 Nai ikusoi Jesus mo sisinNa sisipuluh dua 1, "Mada ngo kènè pè 
naing mennadingken Aku?" 68 "Tuhan," nina si Simon Petrus tabasSa, 
"Mikè mo kami laus? Ai bamu ngo kessa lot kata kenggelluhen. 69 Enggo 
percaya janah tok kami bagèndari, Kono ngo simbadia roh bai Dèbata 
nai." 70 Nai nina Jesus mo taba kalak 1, "Otang sipuluh dua kènè singgo 
Kupilih? Tapi tendi jahat ngo sada bai ndènè nai!" 71 Si Judas Iskariot ngo 
nidokken Jesus i ranana idi. Ai ia ngo sada ipas sisipuluh dua kalak i nai 
simenelbuh Jesus. 


7:1 Enggo kessa 1, iagahi Jesus mo nagerri Galilea. Oda uè ia mi nagerri 
Juda, kumarna mertaki ngo pengulu-pengulu Jahudi naing memmunuh Sa. 
2 Enggo ndessing tikanna i Ari Raya Undung-undung. 3 Nai idokken 
dengan sibeltek Jesus mo tabaSa, "Tadingken mo bekkas èn, janah laus 
mo kono mi Juda, asa idah sisinMu niulakenMu idi. 4 Isè poda lot 
memmoniken nibahankenna, mula naing termurmur ia. Mula enggo 
ibahanken kono bagidi, kennah ngo ibettoh suberri dunia èn!" 5 (Ai 
denganNa sibeltek pè oda ngo percaya baNa.) 6 "Oda dèng dapet 
tikkingKu," nina Jesus taba kalak idi, "tapi ukum bai ndènè, gennep tèk 
ngo ndorok. 7 Oda ngo ikecegoken dunia èn ukum kènè, tapi ukum Aku 
ikecegoken ngo, Kumarna dak Kupincang dunia èn terèngèt kejahatenna. 8 
Laus mo kènè mi pèsta idi. Ukum Aku, oda dèng laus, kerna makdèng 
dapet kettikangKu." 9 Bagidi mo pendokken Jesus taba denganNa 
sibeltek, nai tading 1 Galilea ngo ukum Ia. 10 Enggo kessa laus denganNa 
sibeltek mi pèsta idi, laus ma mo Jesus mboni-mboni mi pèsta i, isè poda 
bettoh-bettohen. 11 Dak itulusi perkuasa kalak Jahudi ngo Ia i pèsta 1 
ninganna ikuso-kusoken, "Idikè ngo Ia?" 12 Nai mèduk ngo kalak 
menerèngètisa merkitè kosik-kosik. Dèba mendokken, "Kalak bujur ngo 
ia." Lot ma dèba mendokken: "Oda! Mengelalingken jelma nterrem ngo 
ia." 13 Tapi isè poda pang menerèngètisa ntarar i tengah jelma nterrem, 
kumarna mbiar ngo kalak idi midah penguasa-penguasa kalak Jahudi. 14 
Tupung pertengahen pèsta 1, ibengketti Jesus mo Bages Dèbata, janah 
mengajar mo ia 1 sidi. 15 Lengang kalohoon mo penguasa-penguasa kalak 
Jahudi, nina kalak 1 mo, "Idikè nai ngo bagi pemettoh kalak èn, ai so 


barang mersikkola Ia?" 16 Ialoi Jesus mo, "Karina siKupeddahken idi, oda 
ngo peddahKu sendiri 1, tapi peddah Dèbata simengutus Aku i ngo. 17 
Barang isè menguèi lemmo atè Dèbata, ibettoh ngo tah bangKu nai sendiri 
siKupeddahken i, barang tah bai Dèbata nai. 18 Ai barang isè mengerana 
ipas dirina nai, mo magahken sèkel ia asa ipesangap dèba dirina. Tapi 
barang isè mennulusi kessangapen bai sipasulakkensa imo kalak bujur; oda 
lot akkal-akkal bana. 19 Otang enggo lot pati-patiin si Musa bai ndènè? 
Tapi isè poda kènè mengulaken pati-patiin 1. Kasa naing ibunuh kènè 
Aku?" 20 Ialoi jelma nterrem 1 mo, "Ah, kalak sasèk ngo kono! Isè sinaing 
memmunuh Kono?" 21 Ialoi Jesus mo, "Pellin sada ngo Kuulaken bahaan 
tikan ari Sabat lengang kènè karinana. 22 Ibaing si Musa ngo pati-patin 
bai ndènè asa mersittak (mertakkil). Janah kumarnaken naidi itakkil kènè 
mula pè tupung ari Sabat. (Oda ngo nemmu si Musa perlebbè 
menghatorken menittak jelma, tapi empungta sinderrang madèng lot si 
Musa ngo.) 23 Mula isittak kènè jelma tupung ari Sabat lako mengèkutken 
pati-patiin si Musa, kasa mellaga kènè taba Aku kumarna kupemmalum 
bolet jelma 1 tupung ari Sabat? 24 Ulang mo kènè menghukum-hukumi 
sitaridah sambing, tapi hukum mo ibagasen adil janah bennar." 25 Nai lot 
mo barang piga-piga kalak 1 Jerusalem mendokken: "Otang kalak èn ngo 
si dak tong itulusi naing ibunuh? 26 Tapi tengen mo! Mengerana ngo la 
ntarar i lebbè-lebbè sinterrem, keppè isè poda pang mendokken barang 
bakunè tabaSa! Tah mada ngo enggo satdar penguasa-penguasanta, kalak 
ènda ngo Raja Sipaluah niperbagah-bagah Dèbata? 27 Tapi mula roh Raja 
Sipaluah niperbagah-bagah Dèbata, isè poda bettoh-bettohen barang 1 dikè 
nai pekirohNa. Tapi ukum kalak ènda, sibettoh ngo barang 1 dikè nai 
asal-usulna." 28 Sinderrang mengajar Jesus 1 Bages Dèbata nggang mo 
idiloken, "Tuhu-tuhu ngo ibettoh kènè isè Aku janah i dikè nai asal 
usulKu? Roh aku oda ngo ipas lemmo-lemmongKu nai. Tapi lemmo atè 
sipasulakken aku i ngo, tapi oda ngo itandai kènè ukum la. 29 Ukum aku 
kutandai ngo la, ai la ngo pasulakken Aku asa roh." 30 Jadi segat-segaten 
mo kalak idi, naing itangkup mo Jesus, tapi ise poda lot mengellaluken 
tanganNa, kerna makdèng dapet tikkina. 31 Tapi mèduk ngo bai kalak 
nisidi nai gabè percaya tabaSa janah mendokken, "Mula roh Raja Sipaluah 


niperbagah-bagah Dèbata idi, harapen ma ngo ndia terhanakensa tanda 
kellengangen buèen dèng dari pada sienggo nihanaken kalak ènda?" 32 
Idengkoh Parisè mo kosik-kosik jelma nterrem 1 tersèngèt Jesus. Kerna 
naidi ipasulak kalak 1 bak imam-imam ekuten mo barang piga-piga kalak 
penjaga Bages Dèbata lako menangkup Jesus. 33 Idokken Jesus mo, 
"Sigejap nai ngo kessa rebbak Aku dekket kènè, ai molih mo Aku 
mendahi simengutus Aku. 34 Itulusi kènè mo Aku, tapi oda jupa kènè 
Aku: Ai oda terdahi kènè bekkas sidahinKu idi." 35 Nai mersidokenken 
mo penguasa-penguasa kalak Jahudi samahsa, "Naing laus mikè ndia Ia, 
asa mèter oda jupa kita la? Mada ngo naing laus Ia ndia mendahi kalak 
Jahudi ni ruar nagerri imo i tengah-tengah kalak Junani, janah gabè 
mengajari kalak Junani? 36 Kadè ngo ndia maksudNa: Itulusi kènè mo 
Aku, tapi oda jumpa kènè Aku, dekket ai oda terdahi kènè bekkas 
sidahinku idi?" 37 Ari perpodi i mata pèsta idi, cènder mo Jesus tupung 
mata pèsta 1, narih nggang mo idiloken, "Barang isè muasen, roh mo ia 
mènum taba Aku. 38 Ai tersurat ngo ibas Bibèl bagèen: Barang isè 
percaya taba Aku, marir ngo ibas pusuh peratèenna nai laè mul 
simemerèken kenggelluhen." 39 (Tendi Dèbata ngo nidokken Jesus isidi, 
sinaing jaloonkalak sipercaya tabaSa. Ai oda dèng ngo iberrèken tikala 1 
Tendi Dèbata, kerna madèng ipesangap Jesus merkitè permatèNa.) 40 
Mbuè ngo kalak mendengkoh nidokken Jesus 1. Nai lot mo kalak ipas 
simendengkoh idi nai mendokken, "Tuhu ngo Nabi kalak èn!" 41 Lot ma 
ngo dèba mendokken, "Èn ngo Ia Raja Sipaluah niperbagah-bagah 
Dèbata." Tapi lot ma ngo dèba mendokken, "Ah, mèter i Galilea nai mo 
asalna Raja Sipaluah idi? 42 Ai tersurat ngo ipas Bibèl ukum Raja 
Sipaluah 1, arap usur si Daud nai ngo rohna, janah bekkasna tubuh pè 1 
Betlehem ngo, imo lebbuh si Daud." 43 Ujungna gabè petongkah sora mo 
jelma ni sidi tersèngèt Jesus. 44 Lot ngo dèba naing menangkupSa, tapi isè 
poda mengellaluken tanganNa. 45 Nai balik mo penjaga-penjaga Bages 
Dèbata pasulaken sinaing menangkup Jesus 1 mendahi imam-imam ekuten 
bak kalak Parisè. Nai ikusoi kalak i mo pasulaken 1, "Kasa oda lembah 
kènè Ia mi sèn?" 46 Ialoi perjaga-perjaga i mo, "Ah, oda nung dèng lot 
kalak mengerana bagèSa!" 47 "Haah, tah mada ngo kènè pè enggo iajar- 


ajari?" nina Parisè 1. 48 "Lot idah kènè sada kalak pè giam penguasa- 
penguasa kalak Jahudi barang Parisè pè percaya tabaSa? 49 Tapi merjaya 
ngo jelma nterrem èn siso menandai pati-patimn si Musa!" 50 Sada ibas 
kalak Parisè idi nai mo si Nikodemus, sienggo nung roh mendahi Jesus. 
Nai nina si Nikodemus, siroh berngin-berngin mendahi Jesus mo taba 
denganna Parisè sidèban: 51 "Mengèkutken hukum, oda ndorok sihukumi 
kalak, ukum makdèng nitangkasen ia, janah mula madèng nidengkoh bak 
niperrèso kadè sienggo ibahanken." 52 "Iaah, tah mada ngo kalak Galilea 
kono? Perrèso mo lebbè Bibèl! Idahenmu mo oda lot nabi 1 Galilea nai!" 
nina kalak 1 mengaloisa. 53 Nai mersidahi sapona mo kalak 1 karina. 


8:1 Tapi laus mo Jesus mi Uruk Zaitun. 2 Sibarembeknna nola ma, laus 
nola mo Jesus mi Bages Dèbata; nterrem mo kalak roh mendapetkenSa. 
Kundul mo Jesus lako mengajari kalak 1. 3 Sinderrang bagidi, itaruhken 
guru-guru agama dekket Parisè mo taba Jesus sada kalak daberru 
siterdapet merlangkah julu meddem. Idokken kalak 1 mo cènder daberru i, 
1 tengah-tengah, 4 nai nina kalak 1 mo taba Jesus, "Guru, terdapet ngo 
daberru èn merlangkah julu meddem. 5 Ibas Bukku si Musa lot ngo 
pati-patun Dèbata mendokken; mula lot daberru terdapet bagèen, kennah 
ibentiri ngo dekket batu sampè matè. Bagèndari pè bakunè ngo pendapet 
ndènè?" 6 Tapi ikusoken kalak 1 pè bagidi, lako mengenggep Jesus ngo, 
asa ndorok isalahken kalak 1 Ia. Tapi dak tungkuk sambing ngo ukum 
Jesus ninganna menurati tanoh 1 merkitè jari-jariNa. 7 Jadi kumarna dak 
iempet kalak i mengkuso, ipedorgah Jesus mo takalNa, nina mo, "Barang 
isè kènè oda merdosa, ia mo perlebbè mementirken batu taba daberru 1di." 
8 Nai tungkuk nola mo Jesus mennurati tanoh 1. 9 Mendengkoh kata Jesus 
1 sinterrem 1, laus-laus sada mo kalak 1 mennadingken Jesus, situa-tuana 
mo perlebbè. Nai pellin Jesus nai ngo kessa tading 1 sidi bak daberru idi 
cènder 1 bekkasna. 10 Dorgak mo Jesus, idokken mo taba daberru 1, 
"Enggo mikè kalak idi nangè? Oda lot memmaing hukumna bamu?" 11 
"Oda lot Guru!" nina daberru i mengaloi. "Oo, Aku pè oda Kuhukum 
kono. Bagèndari pè laus mo kono, tapi ulang nèngè empet merdosa mi 
podiin èn," nina Jesus. 12 Nai iulaki Jesus mo mengajari kalak 1, nina mo, 


"Aku ngo penendang dunia èn. Barang isè mengèkutken Aku, oda harapen 
merdalan ibas sigellap; bana ngo tupèh penendang simemerrèken 
nggelluh." 13 Nai nina Parisè i mo tabaSa, "Dirimu ngo iindangken kono. 
Jadi oda bennar pengindangkenMu idi." 14 Ialoi Jesus mo, "Tukasi pè 
diringKu Kuindangken, sènteng ngo pengindangkenKu; ai Kubettoh ngo 
barang 1 dikè nai Aku roh janah mikè Aku laus. Oda ngo ibettoh kènè 
barang idikè nai Aku, janah laus mikè Aku. 15 Ihukumi kènè ngo jelma 
mengèkutken perdagingen, tapi ukum Aku isè poda Kuhukumi. 16 Mula 
menghukum pè Aku, adil ngo penghukumKu, ai oda ngo punjung sadaKu. 
Bapa i simengutus Aku ngo denganKu. 17 Ibas patiin si Musa tersurat 
bagèen: Sah ngo kesaksiin, mula lot dua kalak saksi. 18 Jadi 
mengkesaksiken Aku pè lot ngo dua kalak -- imo Aku dekket Bapa i 
simengutus Aku." 19 "Idikè ngo BapaMu?" nina kalak i. Jadi ialoi Jesus 
mo, "Ai so itandai kènè Aku. BapangKu pè, oda ma ngo itandai kènè. 
Ukum itandai kènè Aku, Bapa pè pasti ngo itandai kènè." 20 Karinana idi 
idokken Jesus, tikan mengajari la i Bages Dèbata i gembar pèti-pèti 
bekkas pèlèen. Tapi isè poda pang menangkupSa kumarna makdèng dapet 
tikkina. 21 Nai nina Jesus nola mo taba kalak i, "Laus mo Aku, jadi itulusi 
kènè mo Aku, tapi matè mo kènè ibagasen dosa ndènè. Oda terdahi kènè 
ukum bekkas sidahinKu 1." 22 Gabè nina penguasa-penguasa Jahudi mo, 
"Mada ngo ndia naing mendelles Ia, asa idokken oda terdahi kènè ukum 
bekkas sidahinKu 1d1?" 23 Nai nina Jesus mo taba kalak idi, "Ukum kènè, 1 
terruh èn nai ngo kènè, tapi ukum Aku 1 dates nai ngo. I dunia èn nai ngo 
ukum kènè; tapi ukum Aku oda ngo i dunia èn nai. 24 Kumarna nai ngo asa 
Kudokken taba kènè: Matè mo kènè ibagasen dosa ndènè. Tuhu ngo, matè 
mo kènè ibagasen dosa ndènè, mula laju oda percaya kènè, 'Aku ngo Ia 
sinidokkenna AKU LOT.'" 25 "Ai isè ngo kono situhunna?" nina kalak 1 
mengkusoi. Ialoi Jesus mo, "Kadè poda gunana nèngè mengerrana dekket 
kènè! 26 Sandok singgo Kuranaken taba kènè i ngo Aku. Matcam dèng 
ngo nemmu bagèna sinaing tersèngètenKu bak sipincangenKu terrèngèt 
kènè. Ai pellin sikudengkoh bana nai simengutus Aku 1 ngo Kusukutken mi 
dunia èn, ai kettoken ngo Ia." 27 Oda iantusi kalak i magahken tupung 
menerèngèti tersèngèt Bapa 1 ngo ia taba kalak 1. 28 Kerna naidi idokken 


Jesus nola mo taba kalak 1, "Enggo kessa pè ipedates kènè sikali èn Anak 
Jelma i, ibettoh kènè mo, 'Aku ngo Ia sinigeraren AKU LOT; janah satdar 
mo kènè 1 sidi, oda lot barang kadè Kubahanken ukum ipas lemmo-lemmo 
atèngKu nai sendiri. Pellin niajarken Bapa taba Aku i ngo kessa kuranaken. 
29 Janah dakdak ngo rebbak dekket Aku Ia simengutus Aku 1. Oda nung 
ibelli pellin sadaKu, ai dak nipergeddo atèNa ngo Kuulaken." 30 Enggo 
kessa idokken Jesus karinana i, mèduk mo percaya kalak tabaSa. 31 Nai 
nina Jesus mo taba kalak Jahudi sienggo gabè percaya baNa, "Mula sètia 
kènè mengulaken peddahKu, tuhu mo kènè sisinKu. 32 Nai itandai kènè 
mo Dèbata situhunna, janah kemulihken 1, gabè ipaluah mo kènè." 33 
"Pemparen si Abraham ngo kamu," nina kalak 1. "Oda nung dèng kami 
hamba barang isè pè! Kadè ngo maksudMu mendokken, 'Gabè ipaluah 
mo kènè?' " 34 "Situhunna ngo siKudokken èn," nina Jesus taba kalak 1. 
"Hamba dosa ngo barang isè mengulaken dosa. 35 Sada kalak hamba oda 
lot tettap bekkasna ibagasen bilangen ripè. 36 Kerna 1 mula ipaluah Anak 1 
kènè, tuhu-tuhu mo kènè maluah. 37 Kubettoh ngo kènè pemparen si 
Abraham. Tapi naing ibunuh kènè ngo Aku, kumarna oda uè kènè percaya 
mi peddahKu. 38 Kuranaken ngo siKuidah bai Bapa idi nai; janah kènè pè 
iulaken kènè ngo barang kadè idokken bapa ndènè." 39 Ialoi kalak i mo, 
"Si Abraham ngo bapa nami." "Ukum tuhu-tuhu ngo kènè dukak-dukak si 
Abraham," nina Jesus, "Tentu iulaken kènè ngo bagè pengulaken si 
Abraham. 40 Pellin memagahken kebennaren sikudengkoh bai Dèbata nai 
ngo aku mendahi kènè, keppèken naing ibunuh kènè ngo Aku. Ukum si 
Abraham, oda ngo uè ia memmaing bagidi! 41 Jadi iulaken kènè ngo 
rembang bagè niulaken bapa ndènè." Nai ialoi kalak i mo, "Ai oda ngo 
anak gampang kami. Sada ngo bapa nami imo Dèbata." 42 Nai nina Jesus 
mo taba kalak i, "Ukum tuhu ngo Dèbata Bapa ndènè, ngkelleng mo 
nemmu atè ndènè midah Aku, ai tuhu ngo roh bai Dèbata nai Aku. Oda 
roh Aku arap lemmo-lemmo atèngKu sendiri nai. Ia ngo pasulakken Aku. 
43 Kadè sebabna asa oda iarti kènè siKudokken? Kumarna oda tahan kènè 
mendengkohken katangKu. 44 Sibolis ngo bapa ndènè, janah iulaken kènè 
ngo nipergeddo bapa ndènè 1. Imulana nai ngo pemunuh Sibolis 1, ai oda 
nung ia merpihak mi kebennaren, kerna oda lot kebennaren bana. Mula 


merluap ia, titikna ngo i kerna bagidi ngo bakkona. 45 Tapi kumarna 
Kubagahken bai ndènè tersèngèt kebennaren, ingo sebabna asa oda 
percaya kènè bangKu. 46 Isè kènè peddapetken Aku merdosa? Mula 
Kusukutken situhunna, kasa oda percaya kènè taba Aku? 47 Barang isè 
roh bai Dèbata nai, idengkohken ngo kata Dèbata. Tapi kumarna oda roh 
bai Dèbata nai kènè, idi ngo maing asa oda idengkohken kènè aku." 48 
Gabè nina kalak Jahudi mo taba Jesus, "Otang tuhu ngo sikudokken kami 
kalak Samaria ngo Kono, janah isellapi sètan ngo kono?" 49 Ialoi Jesus 
mo, "Oda isellapi sètan Aku. Tapi Kupesangap ngo BapangKu, kènè ngo 
pellèa-lèaken Aku. 50 Oda ngo kutulusi kesangapen diringku, lot ngo 
simemmakin mersangap Aku, janah Ia ngo mendabuh hukum. 51 
Situhunna ngo siKudokken èn: Barang isè mengu`i ranangKu, oda ngo 
matè ia soh mi amman sumendah." 52 Nai mènter idokken kalak Jahudi 
mo taba Jesus, "Bagèndari mo Enggo ntangkas kubettoh kami, enggo tuhu 
isellapi sètan kono! Si Abraham pè matè ngo, bagi ma ngo bak karina 
nabi-nabi. Idokken Kono nola, 'Barang isè menguèi katangKu oda matè ia 
soh mi amman sumendah nimu.' 53 Mula si Abraham enggo matè, bagidi 
ma ngo bak nabi-nabi idi pè matè ngo, nai isè ngo Kono dok atèmu? 
Belgahen ngo kono dok atèmu asa empung nami si Abraham!" 54 Ialoi 
Jesus mo, "Mula Aku pessangapken diringKu, siso mada ngo sangapku. 
Bapangku ngo pessangapken Aku; imo nidokken ndènè Dèbata ndènè, 55 
padahal, oda itandai kènè Ia. Tapi Kutandai ngo la. Mula Kudokken oda 
Kutandai la, perluap mo Aku bagè kènè. Kutandai ngo la, janah kuuèi ngo 
kataNa. 56 Sèkel kalohoon ngo bapa ndènè si Abraham naing mengidah 
aringKu 1. Jadi enggo mo idah tuhu, nai dom mo sampang atèna!" 57 Nai 
idokken kalak Jahudi mo taba Jesus, "Oda dèng ngo giamken dom 
limapuluh tahun umurMu, mèter idah kono mo si Abraham?" 58 Ialoi 
Jesus mo, "Ntangkas mo Kubagahken bai ndènè; madèng kin pè tubuh si 
Abraham, enggo mo lot Aku." 59 Nai mèter ibuat kalak Jahudi mo batu 
naing mementiri Jesus; tapi galip mo Jesus, janah laus ia 1 Bages Dèbata 
nai. 


9:1 Nai nderrang merdalan 1 Jesus, idah mo sada kalak sipètung, janah 


kessa nai tubuh ngo Ia pètung. 2 Ikusoi sisinna i mo Jesus, "Guru, kasa 
pètung kalak ènda tubuh? Mada ngo kumarna dosana, barang kumarna 
dosa partuana?" 3 Ialoi Jesus mo, "Oda ngo kumarna dosana, barang 
kumarna dosa partuana, asa pètung ia tubuh. Tapi, asa ntangkas ngo idah 
jelma kuasa Dèbata merdalan ibas dirina. 4 Sidekkah mahar, kennah 
siulaken ngo bahaan simengutus Aku. Tapi sigejap nai ngo kessa asa 
gellap, isè poda ndorok mahan bahaan nèngè. 5 Aku ngo penendang dunia 
èn, sidekkah 1 dunia èn dèng Aku." 6 Enggo kessa idokken Jesus bagidi, 
lèduri mo tanoh memmanhan kubang merkitè tanoh bak èdurna i. Nai 
Idaloh mo mata sipètung 1 merkitè kubang 1, 7 nai nina mo taba sipètung 1, 
"Lako mo merduhap mi Bendar Siloam." (Siloam lapatenna 'Tpasulak'). 
Nai laus mo ia merduhap, jadi mèter merpendidah mo ia lako balik. 8 
Gabè nina kalak gembar bagesna mo dekket kalak simengidahsa 
mengido-ngido idi kin mo, "Otang ia ngo dak kundul mengido-ngido tikala 
1?" 9 Dèba mendokken, "Ia ngo." Tapi lot ma ngo dèba mendokken, "Aku 
ngo 1." 10 "Bakunè ngo perjadina, asa gabè merpendidah kono?" nina 
kalak i mbangsa. 11 Ialoi mo, "Kalak simergerar Jesus i ngo memmaing 
tanoh gabè kubang, nai idalohken mo kubang i mi matangku ninganna 
idokken, 'Laus mo kono merduhap mi Bendar Siloam.' Nai laus mo aku. 
Jadi enggo kessa merduhap aku, mèter merpendidah mo matangku." 12 
"Idikè ngo ia?" nina kalak i tabasa. Ialoi mo, "Oda kubettoh," nina. 13 
Iarahken kalak idi mo sipètung idi kin mendahi Parisè. 14 Tupung ngo ari 
Sabat tikan Jesus pegabèken tanoh jadi kubang i merkitè èdurNa, 
memmaingken asa gabè merpendidah mata sipètung 1. 15 Nai ikusoi kalak 
Parisè i mo ia, barang bakunè carana asa gabè merpendidah ia. laloi mo, 
"Idalohken ngo kubang mi matangku, nai merduhap mo aku, jadi mèter 
merpendidah mo aku." 16 Dèba Parisè mendokken tabasa, "Oda bai 
Dèbata nai asalna simenghanaken èn, ai ilausken ngo pati-patiin agama 
tersèngèt ari Sabat." Tapi dèba mendokken, "Bakunè mo pemmaing 
perdosa ndorok mengulaken kellengangen bagèen?" Gabè pejaè-jaè mo 
pendapet kalak 1 samahsa. 17 Nai, ikusoi Parisè nola mo sipètung idi kin 
sikali nai, "Nimu ndai, kalak idi ngo memmaing merpendidah matamu 1! 
Mula bagidi, bakunè ngo pendokkenmu tersèngèt Ia?" Ialoi mo, "Nabi ngo 


ia." 18 Tapi oda ngo percaya penguasa-penguasa kalak Jahudi i, ia ngo 
sipètung idi kin sienggo gabè merpendidah 1. Jadi asa percaya kalak idi, 
idiloi mo partua sipètung 1, 19 nai ikusoi mo, "Tuhu ngo èn anakmu 
sinidokkenmu pètung tubuh i kin? Bakunè nola ngo asa gabè merpendidah 
ia bagèndari?" 20 Ialoi partuana 1 mo, "Tuhu ngo èn anak nami, janah tuhu 
ngo pètung kin ia tubuh. 21 Tapi ukum tersèngèt bakunè nola asa gabè 
merpendidah ia, oda kubettoh kami. Janah barang isè memmaing ia 
ndorok merpendidah, ipè oda ma kubettoh kami. Ia mo kusoi kènè, ai 
enggo mbelgah ia; enggo ndorok ipetterrang sendiri 1." 22 Idokken 
partuana idi pè bagidi, kumarna mbiar ngo ia midah penguasa-penguasa 
kalak Jahudi; ai enggo sada kata kalak i mendokken, barang isè 
mendokken Jesus 1 Raja Sipaluah niperbagah-bagah Dèbata, kennah iliplip 
ngo ia ibas agama nai. 23 I ngo sebabna asa idokken partuana 1, "Enggo 
mbelgah ia, jadi ia mo kusoi kènè." 24 Nai idiloi kalak i nola mo sipètung 
tubuh idi kin, janah idokken mo mbangsa, "Kupessumpah kami mo kono i 
hadeppen Dèbata, asa ibagahken kono situhunna, ai kubettoh kami jelma 
perdosa ngo kum ia." 25 Ialoi mo, "Barang perdosa la barang oda, oda 
kubettoh 1. Tapi sada ngo sikubettoh; pètung kin ngo aku, tapi ukum 
bagèndari enggo gabè merpendidah aku." 26 Nai idokken kalak 1 dèng ma 
mo, "Bakunè ngo ibaing taba kono? Kadè ibaing asa gabè merpendidah 
matamu idi?" 27 Ialoi mo, "Enggo kubagahken idi taba kènè, tapi oda tok 
kènè. Kasa naing dengkohen ndènè dèng nola? Mada ngo kènè pè naing 
gabè sisinNa ma?" 28 Mellaga mo kalak i tabasa, nina mo, "Kono ngo 
sisinNa; kum kami oda. Sisiin si Musa ngo kami. 29 Kubettoh kami ngo, 
lot rana Dèbata tersèngèt si Musa. Tapi ukum ia, oda kubettoh kami 
barang idikè nai asal-usulNa." 30 Nai ialoi mo kalak 1, "Lengang ukurku, 
mula idokken kènè oda ibettoh kènè barang idikè nai asal usulNa, 
keppèken enggo ibuka matangku pètung idi kin gabè merpendidah. 31 
Sibettoh ngo, oda idengkohken Dèbata ukum kalak perdosa; pellin kalak 
simenguèi janah kalak sipessangapken Dèbata sambing ngo kessa 
idengkohken. 32 Kessa nai ntembem dunia èn, oda nung dèng terdengkoh, 
ndorok ibaing jelma merpendidah kalak pètung tubuh. 33 Ukum mak roh 
bai Dèbata nai ia, oda terbakinsa mahanken bagidi." 34 Nai nina kalak 1 


mo tabasa, "Bolet ngo kono tubuh ibagasen dosa, naing ajarenmu nola ngo 
kami?" Nai iliplip kalak idi mo ia i agamana nai. 35 Idengkoh Jesus mo 
enggo iliplip kalak Jahudi sipètung tubuh idi kin i kuria nai. Nai pesimbak 
mo Jesus dekketsa, jadi nina mo tabasa, "Percaya ngo kono taba Anak 
Jelma?" 36 Nai ialoi mo, "Isè ngo Ia ndia? Petandaken mo bangku, asa 
ndorok percaya aku tabaSa." 37 Nai nina Jesus mo, "Oda pellin idah kono 
ia, tapi simengerrana dekket kono bagèndari, idi mo ia." 38 Nai mènter 
nina sipètung idi kin mo, "Percaya ngo aku Tuhan," janah mènter 
mersembah mo ia mi hadeppen Jesus. 39 Nai nina Jesus mo, "Roh aku mi 
dunia èn, lako merembah hukum ngo; imo gabè merpendidah kalak 
sipètung, janah gabè pètung kalak simerpendidah idi kin." 40 Jadi 
mengkuso mo kalak Parisè simendengkoh nidokken Jesus nisidi, "Mada 
ngo dekket kami pètung ibas pendokkenmu idi kin." 41 Ialoi Jesus mo 
kalak i, "Ukum pètung kin kènè, oda ngo merdosa kènè; tapi kumarna 
idokken kènè, 'Oda ngo kènè pètung,' gabè hot mo dosa ndènè." 


10:1 Situhunna ngo sikudokken èn bai ndè, "Barang isè masuk mi kandang 
biri-biri oda arap pèntu, tapi menangkih arap pagar pennangko ngo 1 janah 
pendaus. 2 Tapi kalak simasuk arap pèntu, i ngo permakan biri-biri 1. 3 
Mula roh ia, mèter ibuka perjaga i ngo pèntu bana janah iuèi biri-biri i ngo 
ranana, gennep idiloi gerar biri-biri 1; janah iuluken mo biri-biri 1 mi ruar. 4 
Enggo kessa ruar karinana biri-birina i, mèter kan lebbè ngo ia merdalan, 
nai dak ièkut-èkut biri-birina 1 ngo ia, kerna itandai ngo sorana. 5 Oda uè 
biri-birina i mengèkutken sidèban; merberrus ngo tupèh biri-biri 1 bai 
sidèban idi nai, kumarna oda itandai sorana." 6 Oda iarti simendengkoh idi 
codiin nibaing Jesus 1. 7 Nai nina Jesus nola mo, "Situhunna ngo 
sikudokken èn: Aku ngo pèntu biri-biri 1. 8 Karina kalak siroh 1 lebbènKu, 
pennangko ngo 1janah pendaus, janah oda idengkohken biri-biri 1 sora 
kalak 1. 9 Aku ngo pèntu 1. Barang isè mbengket arap Aku, njuah-njuah 
ngo ia; karuar masuk mo ia janah terrolih pangaan. 10 Ukum pennangko, 
roh ngo 1a pellin lako mennangko sambing, memmunuh bak mencèdaken. 
Tapi ukum Aku roh, lako merrèken kenggelluhen mertinèncuk ngo taba 
kalak simendengkohken sorangku. 11 Aku ngo permakan burju. Iberrèken 


permakan burju 1 ngo kessahna mengkepkep biri-birina. 12 Tapi ukum 
permakan sinigaji siso sidasa biri-biri 1, mula idah roh sorigala, mperrus 
mo ia mennadingken biri-biri 1. Gabè ijerngemmi sorigala idi mo biri-biri 1 
janah ipersuragè. 13 Mperrus mo ia, kumarna pellin mengharapken gaji idi 
sambing ngo kessa memmaing asa karèjo ia, ukum biri-biri idi, oda 
iparduliken. 14 Aku ngo permakan burju. Tosè bagè Bapa menandai Aku, 
janah Aku menandai Bapa, 15 bagidi ngo Aku menandai biri-biringKu, 
janah itandai biri-biringKu i ngo Aku. Kuberrèken ngo kessahKu 
mengkepkep biri-biringku. 16 Lot dèng ngo biri-biringKu sidèban siso 1 
kandang èn nai; biri-biringKu i pè kuuluken ma ngo, janah idengkohken 
ngo sorangKu. Gabè sada pulungen mo karinana kalak 1, janah gabè sada 
ngo mermakan kalak idi. 17 Ikekelengi Bapa ngo Aku, kumarna 
Kuberrèken kessahKu, asa kujalo nola 1 mengolihi. 18 Isè poda ndorok 
mengerampasi kessahKu, bangku nai. Tapi merkitè selloh ukurku ngo 
kuberrèken kessahku 1. Merkuasa ngo aku merrèken, janah merkuasa ma 
ngo Aku menjalosa mengolihi. Idi mo ulaan sikujalo bai Bapa nai." 19 
Merkitè kata nidokken Jesus 1, gabè petongkah sora ma mo kalak Jahudi. 
20 Mèduk ngo kalak 1 mendokken, "Isellapi sètan ngo la. Gila ngo la. Man 
kadè pedengkoh-dengkohen ndènè 1?" 21 Dèba mendokken, "Oda ngo 
rana nisellapen sètan bagidi. I dikè mo ndorok ibuka sètan mata kalak 
sipètung gabè merpendidah?" 22 Nai dapet mo tikkina Pèsta memengket 
Bages Dèbata i Jerusalem. Enggo mosim mbergoh tikanna idi. 23 
Merdalan-dalan mo Jesus 1 emper si Salomo, 1 Bages Dèbata. 24 Nai roh 
mo kalak Jahudi mencingkoisa ninganna mendokken taba Jesus, "Sadikè 
dekkanh nai dak ibelli Kono kami ragu? Ntangkas mo bagahken bai nami, 
mula Kono ngo tuhu Raja Sipaluah niperbagah-bagah Dèbata!" 25 Ialoi 
Jesus mo, "Enggo ngo Kubagahken taba kènè tapi oda percaya kènè. 
Karma ulaan sikuula merkitè-kitè gerar BapangKu idi ngo memmagahken 
terrèngèt Aku. 26 Tapi oda percaya kènè, kerna oda biri-biringKu kènè. 27 
Idengkohken biri-biringKu ngo sorangKu. Kutandai ngo kalak 1, janah 
ièkutken kalak 1 ngo Aku. 28 Kuberrèken ngo kenggelluhen soh mi amman 
sumendah bai kalak i. Oda mo binasa kalak i soh mi amman sumendanh. Isè 
poda terbakinsa mengerampasi kalak idi 1 tanganKu nai. 29 Ai belgahen 


ngo BapangKu simemerrèken kalak 1 bangKu, daripada sidèban, barang 
isè pè 1. Asa isè poda ndorok mengerampasi kalak idi ibas gemgemmen 
Bapa nai. 30 Ai sada ngo Aku dekket Bapa i." 31 Nai mèter ibuat kalak 
Jahudi mo batu naing mementiri Jesus. 32 Tapi nina Jesus mo taba kalak 
idi, "Idah kènè ngo Kuulaken bagidi buèna ulaan simerandal sinidokken 
BapangKu mahan ulankenKu; ibas karinana ulaan singgo kuulaken idi, 
ulaan paina memmaingken asa naing ibentiri kènè Aku?" 33 Nai ialoi kalak 
i mo, "Oda ngo kemulihken ulaan mendè i asa naing kubentiri kami Kono, 
tapi kumarna ilèai Kono ngo Dèbata. Jelma ngo kono, tapi ipessobok kono 
nola diriMu bai Dèbata!" 34 Gabè ialoi Jesus mo kalak 1, "Otang tersurat 
ngo ibas Bukku pati-patiin ndènè; bagèen ngo idokken Dèbata, 'Dèbata 
ngo kènè'? 35 Karinana ngo kita mengaku; karinana sitersurat ibas Bibèl, 
oda ndorok mondar i. Asa mula taba kalak simenjalo kata Dèbata, idokken 
Dèbata, kalak idi dèbata, 36 kasa idokken kènè Aku mengelèai Dèbata? 
Padahal ipilih Bapa i ngo Aku janah iutus mi dunia èn. 37 Mula oda 
Kuulaken ulaan Bapa, ulang kènè percaya taba Aku. 38 Tapi kerna 
Kuulaken ngo ulaan Bapa, tukasi pè nemmu oda tok kènè bangku, 
merkitè-kitè ulaan siKuulaken idi mo nemmu giamken kènè kennah 
percaya, asa ibettoh kènè, ibagasen Bapa i ngo Aku, janah ibagasen Aku 
ngo Bapa idi." 39 Jadi naing mo itangkup kalak i Jesus, tapi maluah ngo ia 
i tangan kalak idi nai. 40 Balik mo Jesus mi Kepar Laè Jordan, mi bekkas 
si Johanes tikala iperidiken jelma nterrem, janah merrian 1 sidi mo ia. 41 
Mèduk ngo kalak merrohen mendahisa janah mendokken, "Ukum si 
Johanes, oda lot memaing tanda kelengangen tapi tuhu ngo karina 
nidokken si Johanes tersèngèt kalak ènda." 42 Mèduk ngo kalak gabè 
percaya taba Jesus 1 sidi. 


11:1 Lot mo sada kalak simersakit mergerar si Lazarus. I Betania ngo 
kutana rebbak dekket si Maria bak si Marta turangna 1. 2 Si Maria imo 
simeminaki nèhè Jesus merkitè minak mur, janah mengelapui merkitè 
bukna. 3 Duana ngo kalak simerkaka-kuanggi i magahken berrita mersakit 
turangna i bai Jesus, "Tuhan, mersakit ngo supan-supanmu nikekellengen 
atèmu 1." 4 Idengkoh Jesus kessa mo berrita i, nina mo, "Oda ngo 


kemmatèen ujung sakitna 1, tapi asa mersangap ngo gerar Dèbata, janah 
kumernaken 1 mo asa mersangap Anak Dèbata." 5 Ngkelleng ngo atè 
Jesus midah si Marta bak taba anggina si Maria bang taba si Lazarus pè. 6 
Tapi enggo pè ibettoh Jesus mersakit si Lazarus 1, ndong dèng ngo ngo la 1 
bekkasna 1 dua ari nai. 7 Enggo kessa 1, nina Jesus mo taba sisinNa, "Ita 
kènè mo balik mi Juda." 8 Nai nina sisinna 1 mo mengaloi, "Rabi, rembaru 
dèng naing ibentiri kalak Jahudi kono dekket batu, keppèken naing 1olihi 
Kono dèng ma mi sidi?" 9 "Otang sipuluh dua jom ngo sidari?" nina Jesus. 
"Oda nggèut terdengdeng kalak simerdalan mahar, kerna idah ngo 
penendang dunia èn. 10 Tapi barang isè merdalan tikan gellap, 
terdengdeng ngo ia, ai oda lot penendang bana." 11 I mo idokken Jesus. 
Nai nina nola dèng ma mo, "Enggo meddem supan-supanta si Lazarus, 
laus mo Aku mendungoisa." 12 Nai nina sisinna 1 mo, "Tuhan, mula 
terpeddem ngo si Lazarus 1, lako njuah mo 1." 13 Keppè ukum maksud 
Jesus, enggo ngo matè si Lazarus. Tapi ukum dok atè kalak idi terpeddem 
sambing ngo. 14 Kerna naidi ntangkas mo ibagahken Jesus, "Enggo matè 
si Lazarus. 15 Tapi tuahna mo oda 1 sidi Aku tikanna idi kerna sellohen 
ngo bagidi, asa percaya kènè. Kita kènè mo laus mendahisa bagèndari." 16 
Nai nina si Tomas nidokkenna ma Didimus (leppa) mo taba sisiin, "Laus 
ma mo kita, asa rebbak matè kita dekketSa!" 17 Tikan soh Jesus mi sidi, 
enggo mo empat ari dekkahna si Lazarus idi itanem. 18 Daoh Betania i 
Jerusalem nai kira-kira tellu batu (dua pal). 19 Toko ngo mèdukna roh 
kalak i Jerusalem nai lako mengapoi si Maria dekket si Marta, kemulihken 
permatè turangna si Lazarus 1. 20 Ibettoh si Marta kessa mo enggo roh 
Jesus, mèter karuar mo ia menimbaki Jesus. Tapi ukum si Maria tading 
ngo i bages. 21 Nina si Marta mo taba Jesus, "Tuhan ukum isèn kin kono, 
oda matè turangki. 22 Tapi tukasi pè bagidi kubettoh ngo, bagèndari pè 
iberrèken Dèbata ngo bamu barang kadè sambing pè ipido kono." 23 
"Nggelluh ngo mengolihi turangmu 1," nina Jesus taba si Marta. 24 Ialoi si 
Marta mo, "Kubettoh ngo balik nggelluh si Lazarus 1 segen, tikan karinana 
kalak simatè ipegelluh tupung Ari Kiamat." 25 "Aku ngo memerrèken 
kenggelluhen dekket pekèkèken kalak simatè; barang isè percaya taba 


Aku, nggelluh ngo ia tukasi pè enggo matè," nina Jesus taba si Marta. 26 
"Kalak singgelluh janah percaya taba Aku, oda ngo matè ia soh mi 
amman-sumendah. Percaya ngo kono 151?" 27 "Uè Tuhan, percaya ngo 
aku. Kono ngo Mesias, Anak Dèbata, Raja Sipaluah roh mi dunia èn." 28 
Enggo kessa idokken si Marta ranana idi, laus mo ia mengaleng si Maria 
anggina 1, ikosikken mo mbangsa, "Enggo roh Guru 1, Ikusoken ngo 
tersèngèt kono." 29 Mendengkoh 1, mèter cènder mo si Maria, sagal-sugul 
mo ia mendahi Jesus. 30 Oda dèng ngo soh tikanna i Jesus mi rumah. 
Tong dèng ngo la 1 bekkas simbak dekket si Marta 1. 31 Idah kalak Jahudi 
siroh mengapoi silot 1 bages 1 mo kèkè si Maria janah rada-rudu mi ruar; 
gabè tèkutken kalak 1 mo ia, ai idok kalak i laus mi kuburen ia lako tangis. 
32 Soh kessa si Maria janah idah kessa Jesus ninganna idokken, "Tuhan, 
ukum isèn kin Kono, oda ngo matè turangki!" 33 Idah Jesus kessa mo 
tangis si Maria bak kalak Jahudi siroh rebbak dekket si Maria 1, mellui 
kalohon mo atè Jesus. 34 Ikusoi Jesus mo kalak i, "Idikè ngo ia ikuburken 
kènè?" Nai nina kalak 1 mo, "Roh mo kono mengidah, Tuhan!" 35 Nai 
tangis mo Jesus. 36 Gabè nina kalak Jahudi mo, "Tengen mo ngkelleng 
atèna taba si Lazarus i!" 37 Tapi lot ma ngo dèba mendokken, "Kalak 
sipètung gabè merpendidah ngo ibaing, oda ngo ndia tersondatsa, asa 
ulang matè si Lazarus 1?" 38 Ibagasen bonek kalohoon, idahi Jesus mo 
kuburen 1. Bagè liang ngo kuburen 1, itutup dekket batu mbellen kalohoon. 
39 "Pesisi kènè mo batu 1," nina Jesus. Tapi ialoi si Marta mo, "Tuhan, 
enggo empat ari ia itanem, tentu enggo mbau i!" 40 Idokken Jesus mo taba 
si Marta, "Otang enggo Kudokken bamu: Mula percaya kono, idah kono 
ngo kemmuliaan Dèbata!" 41 Nai ipesisi kalak i mo batu tutupna 1. Itarè 
Jesus mo mi langit ninganna idokken, "Ialè Pa, kudokken mellias atè 
bamu, kerna idengkohken Ko pengidonKu. 42 Kubettoh ngo dak 
idengkohken Kono ngo pengidonKu, tapi Kudokken i, kumarna jelma 
nterrem silot 1 sèn ngo; asa percaya kalak idi, Kono ngo pasulakken Aku." 
43 Enggo kessa i idokken Jesus bagidi, nggang mo idiloken, "O Lazarus, 
karuar mo kono!" 44 Nai mèter karuar mo tuhu si Lazarus sienggo matè 1 
kin. Merbalut dèng ngo tangan bak nèhèna dekket kaèn kapan, janah abèna 
pè mertutup dèng ma ngo tong. "Osari kènè mo kaèn kapanna 1," nina 


Jesus taba jelma nisidi, "asa merdalan ia." 45 Mèduk ngo kalak Jahudi 
siroh mengapoi si Maria 1 gabè percaya taba Jesus, enggo kessa idah 
kalak 1 simasa 1. 46 Tapi lot ma ngo dèba bai kalak 1 nai mendahi Parisè 
lako magahken sinibaing Jesus 1. 47 Kumarna naidi, runggu mo kalak 
Parisè dekket imam-imam ekuten bagidi ma pè dekket runggu mbellen, 
nina mo, "Bakunè mo sibakin? Ai toko ngo buèna tanda kellengangen 
ibaing kalak èn! 48 Mula siebelli bagidi, gabè percaya mo kalak karma 
baNa. Ujungna roh nola mo kalak Rom lako menaban Bages Dèbata 
dekket bangsanta pè!" 49 Nai mongkam mo sada kalak bai kalak i nai; 
imo si Kayafas, imam huntuun tahunna 1, nina mo, "Kadè poda pana 
pemettoh ndènè. 50 Oda ngo satdar kènè, lotiin ngo matè sada kalak 
mengkepkep bangsanta, daripada karinana nola bangsanta tumpat?" 51 
Idokken si Kayafas pè bagidi, oda ngo ipas ukurna nai sendiri 1. Tapi 
kumarna imam huntuun ngo ia, tahunna idi, merralaten ngo ia, kennah matè 
ngo Jesus mengkepkep bangsa Jahudi. 52 Oda pellin mengkepkep bangsa 
Jahudi sambing, tapi dekket ngo lako pepulungken bak peddemmuken 
dukak-dukak Dèbata simersèrak 1. 53 Mulai i sidi nai mo mertaki pengulu- 
pengulu Jahudi lako memmunuh Jesus. 54 Kumarna naidi, oda nèngè uè 
Jesus ntarar merdalan i Juda. Itadingken mo Juda, gabè laus mo ia mi kuta 
Efraim, 1 gembar padang gurun. I sidi mo Ia merrian rebbak dekket 
sisinNa. 55 Enggo mo ndessing tikanna 1 Ari Raya Pèsta Paskah kalak 
Jahudi. Enggo mo nterrem kalak idi 1 suberri kuta nai laus mi Jerusalem, 
lako pepantingken dirina imo menguras, sinderrang makdèng dapet pèsta 1. 
56 Sinderrang ibagasen Bages Dèbata kalak 1, itulusi kalak 1 ngo Jesus. 
Mersikusoon mo kalak 1 samahsa, "Bakunè ngo dok atèmu? Roh ma ngo 
ndia Ia mi pèsta èn?" 57 Ninganna bagidi enggo iperèntahken imam-imam 
ekuten dekket kalak Parisè mendokken; barang isè bettoh-bettohen idikè 
Jesus, kennah ibagahken, asa itangkup la. 


12:1 Ennem ari nai asa dapet Pèsta Paskah, laus mo Jesus mi Betania. I 
kuta i ngo merrian si Lazarus sienggo nung matè gabè ipegelluh Jesus 
nola. 2 Ijamu kalak i mo Ia 1 sidi. Si Marta pè dekket ngo merkebbas. 
Rebbak kundul ngo si Lazarus dekket Jesus mangan. 3 Nai roh mo si 


Maria merembah minak narwatsu kira-kira sitengah litèr. Maharga 
kalohoon ngo minak i, nai iarirken mo minak 1 mi nèhè Jesus. Nai ilapui 
mo nèhè Jesus dekket bukna. Gabè baungkus mo bages 1 kumarnaken 
minak i. 4 Sada ipas sisiin i nai imo si Judas Iskariot simenelbuh Jesus 
mendokken -- 5 "Kasa oda idèa minak i merharga tellu ratus riar, asa 
iberrèken tokorna i mengurupi kalak sincor?" 6 Idokken si Judas pè bagidi, 
oda ngo kalak sincor nisarihkenna, tapi kerna pennangko ngo ia. Nggati 
ngo ibuat kèpèng i bagut-bagut nijèmakna idi nai, ai ia ngo memennep 
bagut-bagut 1. 7 Tapi nina Jesus mo, "Belli mo ibaing bagidi, ai dosken 
solo-solo mi ari permatèngKu i ngo nibaingna 1. 8 Dakdak ngo lot sincor 1 
tengah-tengah ndènè." 9 Nterrem ngo kalak Jahudi mendengkonh, i Betania 
ngo Jesus, gabè laus mo kalak idi mi sidi, oda pellin kumarna Jesus, tapi 
dekket ngo naing mengidah si Lazarus sienggo nipegelluh Jesus 1 simatè 
nai. 10 Kumarnana idi ngo asa naing ibunuh imam-imam ekuten si Lazarus 
i; 11 ai kemulihkensa ngo, enggo mèduk kalak Jahudi percaya taba Jesus. 
12 Sibarembenkenna nola, idengkoh jelma nterrem sienggo soh mi 
Jerusalem lako merpèsta Paskah idi mo enggo 1 tengah ndalan Jesus lako 
mi Jerusalem. 13 Nai ibuati kalak 1 mo ranting bak bulung kayu, nai laus 
mo kalak 1 mennimbak-nimbak Jesus ninganna mengoang-ngoangken: 
"Hosianna, Poji mo Dèbata! Nipasu-pasu mo la siroh merkitè-kitè gerar 
Tuhan 1, Ipasu-pasu mo Raja kalak Israel!" 14 Nderrangna idi, enggo mo 
dapet Jesus sada kalodè bajar dèng, janah enggo mo kundul ia 1 babo 
kalodè 1. Nai dapet mo bagè sitersurat ibas Bibèl: 15 "Ulang kono mbiar 
alè berru Sion! Tengen mo Rajami memmasang sada anak kalodè!" 16 
Sinderrangna idi oda iarti sisiin Jesus dèng karinana 1. Tapi enggo kessa 
ipesangap Jesus, merkitè kemmematèNa, gabè tèngèt kalak i mo kadè 
sinibaing ndèba tabaSa enggo tersurat ibas Bibèl tersèngèt diriNa. 17 
Jelma silot rebbak dekket Jesus tikanna ipegelluh si Lazarus i simatè nai 
idi pè, dak ngo mennukutken pemmaing Jesus bai jelma nterrem 1. 18 
Kumarnana idi ngo asa merlausen kalak idi mendahi Jesus, kemmulihken 
tanda kellengangen nihanaken Jesus 1. 19 Gabè nina Parisè mo samah- 
samahsa, "Oda lot nè kadè ndorok terbaing kita. Tengen mo, suberri dunia 
ngo mengèkutkensa!" 20 Kalak si roh merpèsta mi Jerusalem 1, lot ngo 


dèba kalak Junani. 21 Idahi kalak i mo si Pilipus, nina mo mbangsa, "Tuan 
sèkel ngo kami naing pejumpa dekket Jesus." (Si Pilipus imo asalna 1 
Betsaida sini Galilea nai.) 22 Nai idahi si Pilipus mo si Andreas, ibagahken 
mo 1 tabasa. Jadi rebbak laus mo kalak 1 sidua magahken 1 mendahi Jesus. 
23 Nai nina Jesus mo taba kalak 1, "Enggo dapet tikkina, Anak Jelma 1 
ipesangap. 24 Èngèt kènè mo mendè: Oda ganda pagè i ukum mak itanem 
mi tanoh i janah matè. Tapi enggo kessa matè ia, gabè mbuè mo buahna. 
25 Barang isè mengkellini kessahna, kemmagoon kessah mo ia. Tapi 
barang isè menelkangken kessahna 1 dunia èn, ia ngo sipegelluhkensa soh 
mi kenggelluhen siamman-sumendah. 26 Barang isè naing mengkebasi 
Aku, kennah ièkutken ngo Aku, asa rebbak ia dekket Aku, barang i dikè 
pè Aku. Ai kalak simengèkutken Aku, gabè mersangap ngo ia ibaing 
Bapa." 27 "Mellui kalohoon ngo atèngKu, kadè mo ndia Kudokken? 
Kennah mo ndia Kudokken: Ialè Pa, ulang mo padiat Aku menggongken 
kinidersa ènda? Tapi tupèh kumarna lako menggongken kinidersa èn ngo 
Aku asa roh. 28 Ialè Pa, pessangap mo gerarMu!" Nai terdengkoh mo 
sora 1 sorga nai, "Enggo mo Kupesangap, janah pessangapenKu nola dèng 
ngo!" 29 Idengkoh jelma nterrem ni sidi ngo sora i, gabè nina kalak 1 mo, 
"Renggur ngo 1." Lot ma ngo dèba mendokken, "Ah,oda! Malaèkat ngo 
mengeranai dekketSa!" 30 Nai nina Jesus mo taba kalak idi, "Ukum sora 
siterdengkoh 1, oda ngo lako bangKu i asa terdengkoh, tapi lako bai ndènè 
ngo. 31 Enggo dapet tikkina ihukum dunia èn, janah bagèndari mo italuken 
perkuasa dunia èn. 32 Luas Enggo kessa ipedates Aku gabè kuabin mo 
karina jelma taba Aku." 33 Idokken pè bagidi, magahken bakunè carana la 
ipersilangken. 34 Nai nina jelma nterrem 1 mo tabaSa, "Mengèkutken 
Bukku Pati-patiin nami, nggelluh ngo Raja Sipaluah siniperbagah-bagah 1 
soh mi amman-sumendah. Kasa gabè idokken Kono, kennah ipedates ngo 
Anak Jelma idi i tanoh èn? Isè ngo Anak Jelma 1?" 35 Ialoi Jesus mo, 
"Sigejap nai ngo i tengah-tengah ndènè penendang i, merdalan mo kènè 
sidekkah nterrang dèng, asa ulang isangkemmi sigellap 1 kènè. Ai barang 
isè merdalan tikan gellap, oda ibettoh barang dempak dikè temburenna. 36 
Kepercayai kènè mo penendang 1, asa gabè dukak-dukak kecihuren i 
kènè." Enggo kessa idokken Jesus bagidi, laus mo la i sidi nai, janah oda 


uè ia ntarar terridah bai kalak 1. 37 Tukasi pè enggo matcam bagèna tanda 
kellengangen ihanaken Jesus, ipetengen-tengen kalak idi, tapi laju ngo oda 
percaya kalak 1 bana. 38 Asa merkitè bagidi, saut mo nidokken Nabi 
Jesaya: "Ialè Tuhan, isè mo percaya mi sukuten nami? Taba isè ngo 
ipacidah kuasa Tuhan 1?" 39 Kumarna naidi ngo asa oda terbaing kalak 1 
percaya, ai nina si Jesaya dèng ma ngo: 40 "Enggo kupepètung mata kalak 
i, janah enggo kupepihir ukur kalak idi; asa ulang merpendidah mata kalak 
1, Janah asa ulang merpengantusi pikiren kalak 1; asa ulang balik kalak 1 
mendahi Aku, nai Kupemmalum mo kalak idi." 41 Idokken si Jesaya pè 
bagidi terrèngèt Jesus, kumarna enggo idah kemmuliaan Jesus 1. 42 Tapi 
tukasi pè bagidi, mèduk ngo pengulu-pengulu kalak Jahudi percaya taba 
Jesus, tapi oda pang kalak i mengaku 1 sintarar, asa ulang iliplip kalak idi, 
ipas agama nai, ai mbiar ngo kalak i midah penguasa-penguasa kalak 
Jahudi. 43 Ai lotim ngo kalak i ipoji jelma daripada terrolih pemmojiin bai 
Dèbata nai. 44 Nai ipegang Jesus mo sorana, "Barang isè percaya taba 
Aku, oda ngo pellin taba Aku ia percaya, tapi dekket ngo la percaya taba 
sipasulakken Aku. 45 Janah barang isè mengidah Aku, mengidah 
sipasulakken Aku ngo Ia. 46 Roh Aku mi dunia èn, tosè bagè penendang, 
asa karina sipercaya taba Aku ulang merrian ibagasen sigellap. 47 Barang 
isè mendengkohken peddahKu tapi oda iulaken -- oda ngo Aku 
menghukumsa. Ai roh Aku oda ngo lako menghukum dunia èn, tapi lako 
paluahkensa ngo. 48 Ai barang isè menulak Aku janah oda menguèi 
katangKu, enggo lot simenghukumsa, imo kata sienggo Kuruapken 1; 49 
oda ngo ibas atè-atèngKu nai, tapi Bapa simengutus Aku ingo mendokken 
kadè sipatut dokkenkenKu. 50 Janah kenggelluhen ngo kataNa 1. Asa, 
karinana siKuruapken 1, tosè ngo 1 mi sinidokken Bapa mahan 
ruapenkenKu." 


13:1 Sidari nai asa dung Ari Raya Paskah 1, enggo ibettoh Jesus dapet mo 
tikkina, Itadingken mo dunia èn lako balik mendahi BapaNa. Enggo mo 
Ikekellengi karima sitersoh baNa 1 dunia èn, janah soh mi puncana dak 
ikekelengi ngo kalak idi. 2 Tupung mo mangan Jesus bak sisinNa cibonna 
1. Ukum atè si Judas Iskariot, enggo mo ibengketti sibolis, janah enggo mo 


iniatken lako menelbuh Jesus. 3 Ibettoh Jesus ngo nemmu enggo ipesakat 
Bapana tabaSa kuasa. Ibettoh ma ngo bai Dèbata nai ngo rohna Ia, janah 
kennah balik mi Dèbata. 4 Kerna naidi cènder mo Ia, italkasi mo jubahNa, 
nai iabitken mo bèsahen mi abakNa. 5 Nai iarirken mo laè mi sambung, 
Iborih mo nèhè sisinNa i, janah ilap dekket bèsahen niabitkenNa 1. 6 Soh 
kessa mo la taba si Simon Petrus, mèter idokken si Simon Petrus mo, 
"Tuhan, mèter patut mo kono memmorih nèhèngku?" 7 Ialoi Jesus mo, 
"Ukum bagèndari oda ngo iantusi kono dèng siKubakin èn, luas pè asa iarti 
kono 1." 8 "Ulang mo alè Tuhan," nina si Petrus taba Jesus. "Barang 
bakunè pè, ulang mo gabè Tuhan i nola morih nèhèngku!" Tapi nina Jesus 
mo mbangsa, "Mula oda Kuborih nènèmu, oda lot perdemuunmu dekket 
Aku." 9 Ialoi si Simon Petrus mo, "Mula bagidi ngo Tuhan, ulang mo 
pellin nèhèngku sambing iborih kono, tapi dekket mo bak takalku!" 10 
"Ukum kalak sienggo merridi, enggo mo mpanting i karina. Oda perlu 
nèngè ia kennah iborih, pellin nèhèna nai ngo kessa perlu iborih asa 
mpanting. Enggo mo mpanting kènè, tapi oda ngo karinana kènè," nina 
Jesus. 11 (Ai enggo ngo ibettoh Jesus isè naing menelbuhSa. Kernanaidi 
ngo asa idokken, "Enggo ngo mpanting kènè, tapi oda karinana.") 12 
Enggo kessa pul iborih Jesus nèhè kalak idi, Ipakkè nola mo jubahNa kin, 
nai kundul mo ia. Nai idokken mo taba kalak I, "Iantusi kènè ngo kadè 
lapaten siKubaing ndai bai ndènè? 13 Idokken kènè ngo Aku Guru janah 
Tuhan, tuhu ngo 1; ai Guru janah Tuhan ngo Aku. 14 Mula Aku ngo Tuhan 
janah Guru ndènè memmorih nèhè ndènè, kènèpè patut ngo mersiborihen 
nèhè. 15 Kubaingken codiin idi bai ndènè, asa samah-samah kènè pè 
mencodi bagè sienggo Kubaingken i taba kènè. 16 Èngèt kènè mo èn: Oda 
ngo belgahen hamba asa tuanna; janah oda ngo belgahen pasulaken dari 
pada sipasulakken. 17 Enggo ibettoh kènè i bagèndari; mula ibaingken 
kènè bagidi, tuhu-tuhu mo kènè mersampang atè. 18 Karina siKudokken 
èn taba kènè, oda ngo bai ndènè karinana i, ai Kubettoh ngo barang isè 
siKupilih. Tapi barang kadè sitersurat ibas Bibèl, kennah saut ngo i 
karinana, janah èn mo sitersurat i sidi, 'Kalak sirebbak mangan dekket Aku 
ngo mengalo Aku.' 19 Kubagahken i bai ndènè bagèndari, sinderrang 
madèng masa, asa enggo kessa masa idi, gabè percaya mo kènè, Aku ngo 


1 sinidokkenna AKU LOT. 20 Situhunna ngo siKudokken èn: Barang isè 
menjalo pasulakenKu, Aku ngo nijalona 1. Janah barang isè menjalo Aku, 
Dèbata sipasulakken Aku i ngo nijalona." 21 Idokken Jesus kessa mo 
bagidi, gabè mellui kalohoon mo atèna. Nai idokken mo, "Situhunna ngo 
siKudokken ènda; sada kalak bai ndènè nai ngo menelbuh Aku." 22 
Mersitengennen mo sisinNa 1 samahsa ninganna ibagasen perasaan oda 
mertentu. Oda ibettoh kalak idi, isè nimaksud Jesus 1. 23 Kundul ngo sisiin 
kekellengen atè Jesus i gembarna. 24 Nai ia mo ikilap si Simon Petrus, asa 
ikusoken taba Jesus, tah siapaina nimaksud Jesus 1. 25 Nai ijolmiti mo 
Jesus, ikuso mo, "Isè ngo i Tuhan?" 26 Ialoi Jesus mo, "Barang bai isè 
Kuberrèken roti siKusernepken èn, idi mo ia kalakna." Nai ibuat Jesus mo 
sada roti, isernepken mo mi bagasen caban; iberrèken mo roti 1 taba si 
Judas Iskariot. 27 Ijalo si Judas kessa mo roti 1, mèter mbengket mo 
Sibolis mi bagasen dirina. Idokken Jesus mo tabasa, "Ndor mo bahan 
sinaing bahankenmu 1!" 28 Isè poda kalak 1 simangan 1 mengantusi, kasa 
idokken Jesus bagidi taba si Judas. 29 Lot ngo dèba merdokatè, ipasulak 
Jesus si Judas lako mennokor siperlu mi pèsta idi, barang tah ipasulak 
Jesus ia mennaruhken kèpèng giam cituk taba kalak sincor, ai la ngo 
mencèkèp bagut-bagut kalak idi. 30 Enggo kessa ijalo si Judas roti 1, 
mèter laus mo ia mi ruar, tapi enggo mo berngin tikanna 1. 31 Enggo kessa 
laus si Judas 1, idokken Jesus mo, "Bagèndari mo mersangap Anak Jelma 
1. Janah merkitè-kitè Ia, mersangap ma mo Dèbata. 32 Mula mersangap 
Dèbata merkitè-kitè Ia, Ia pè ipesangap Dèbata ma mo. Ndor nèngè mo 1, 
ibakin Dèbata. 33 Kènè dukak-dukakKu, oda ndekkah nèngè rebbak Aku 
dekket kènè, itulusi kènè mo Aku, tapi bagè sienggo Kudokken taba kalak 
Jahudi, bagidi ma ngo Kudokken taba kènè: Oda terdahi kènè mi bekkas 
sidahinKu 1. 34 Jalo kènè mo pati-patiin rembaru bangKu nai: Kennah 
mersikekelengen ngo kènè samah kènè. Bagè Aku mengkekelengi kènè, 
bagidi ma mo kènè kennah mersikekelengen. 35 Mula mersikekelengen 
kènè, samah kènè, karina mo kalak bettohen magahken sisinKu kènè." 36 
Ikusoken si Petrus mo, "Tuhan, naing laus mikè ko pana?" Nina Jesus 
mengaloi, "Naing laus ngo Aku mi sada bekkas, tapi oda terbaing kono 
mengèkutken Aku mi bekkas 1. Tapi ukum luas, ièkutken kono mo Aku mi 


sidi." 37 "O Tuhan, kasa oda ndorok kuèkutken kono bagèndari? Ai 
kebbas ngo aku lako matè pè, mengèkutken kono!" nina si Petrus. 38 Ialoi 
Jesus mo, "Tuhu-tuhu ngo matè pè uè ngo ko lako megèkutken Aku? 
Kubagahken mo bamu: Sinderrang madèng takuak manuk berngin èn, 
enggo mo tellu kali iperso kono Aku, oda itandai kono nimu Aku!" 


14:1 "Ulang pella bonek atè ndènè," nina Jesus taba kalak 1. "Percaya mo 
kènè taba Dèbata, janah percaya ma mo kènè taba Aku. 2 Lumbang ngo 
bekkas 1 Bages Bapa. Laus pè aku mi sidi lako menghantari bekkas ndènè 
ngo. Oda pella kubagahken idi taba kènè, ukum oda ngo tuhu bagidi. 3 
Enggo kessa laus Aku menghantari bekkas bai ndènè, roh nola ngo Aku 
mengalengi kènè; asa barang 1 dikè Aku merbekkas, i sidi ma mo kènè 
merrian. 4 Ibettoh kènè ngo dalan mi bekkas sinaing dahinKu idi." 5 Gabè 
idokken si Tomas mo mbang Jesus, "Tuhan, oda ngo kubettoh kami 
barang dempak dikè kono laus, bakunè mo kami memettoh dalan laus mi 
sidi?" 6 Ialoi Jesus mo, "Aku ngo dalan lako menandai Dèbata, dekket 
dalan asa terolih kenggelluhen. Sada poda ndorok soh mendahi Bapa, 
ukum mak merkitè-kitè Aku. 7 Mula itandai kènè Aku, itandai kènè ma 
mo BapangKu. Mulai bagèndari nai, enggo mo itandai kènè Ia, janah 
enggo mengidah la." 8 Nai idokken si Pilipus mo taba Jesus, "Tuhan, 
tuduhken bai nami Bapa 1, asa puas ukur nami." 9 Tapi ialoi Jesus mo, 
"Enggo mo bagi dekkahna Aku rebbak dekket kènè, laju dèng ngo keppè 
oda itandai kono Aku alè Pilipus? Barang isè mengidah Aku, mengidah 
Bapa i ngo la. Kasa idokken kono dèng, "Tuduhken Bapa i bai nami?" 10 
Oda ngo percaya kono alè Pilipus, sada ngo Aku dekket Bapa, janah sada 
ngo Bapa dekket Aku? Karma siKudokken taba kono 1, oda ngo tubuh ibas 
ukur-ukurKu nai 1. Bapa nibagasen Aku 1 ngo mendokken 1 karmana. 11 
Percaya mo kènè, sada ngo Aku dekket Bapa, janah sada ngo Bapa 
dekket Aku. Mula oda terbaing kènè mengkettoki idi, ah, mak nèngè! 
Percaya mo kènè taba Aku, Kumarnaken sienggo Kuhanaken i. 12 
Situhunna ngo siKudokken èn: Barang isè tuhu-tuhu percaya taba Aku, 
bakinenna ngo bagè sienggo Kubakin i -- oda pellin bagi sambing tupèh -- 
tapi buèen i sidi nai pè ndorok ngo ibaing, kumarna laus ngo Aku mendahi 


Bapa. 13 Asa barang kadè sambing ipido kènè merkitè-kitè gerarKu, 
Kuberrèken ngo 1 bai ndènè, asa mermulia Bapa merkitè-kitè Anak 1. 14 
Pido kènè mo barang kadè merkitè-kitè gerarKu; Kuberrèken ngo 1 bai 
ndènè." 15 "Mula ngkelleng atè ndènè midah Aku, ulaken kènè mo 
pati-patinKu. 16 Kupido mo bai Bapa, asa Iberrèken bai ndènè sada 
Pengurupi sidèban, simerian rebbak dekket kènè soh mi amman sumendan. 
17 Tendi Dèbata ngo Ia sipetararken kebennaren tersèngèt Dèbata. Oda 
terjalo dunia èn Tendi Perbadia I, kerna oda idah dunia èn bak oda itandai 
dunia èn ia. Tapi itandai kènè ngo ia, kerna merrian rebbak dekket kènè 
ngo la, janah mersada dekket kènè mo la. 18 Oda Kutadingken kènè mak 
merinang bak mak merbapa. Balik nola ngo Aku mendahi kènè. 19 Sigejap 
nai ngo, oda idahen dunia èn nèngè Aku. Tapi idah kènè nola mo Aku. 
Janah kumarna nggelluh ngo Aku, kènè pè nggelluh ngo. 20 Enggo kessa 
dapet arina, bettohen ndènè mo, sada ngo Aku dekket Bapa i, janah kènè 
sada ngo dekket Aku, janah Aku pè sada ma ngo dekket kènè. 21 Barang 
isè menjalo janah mengulaken katangKu, ia ngo simerkelleng atè midah 
Aku. Ngkelleng mo atè BapangKu midah simengkekelengi Aku. Aku pè 
ngkelleng mo atèngKu midahsa, janah kupetandaken diringKu bana." 22 
Mengkuso mo si Judas (oda si Judas Iskariot) taba Jesus, "Tuhan, kasa 
taba kami ipetandaken kono diriMu, keppè oda taba dunia èn?" 23 Ialoi 
Jesus mo, "Barang isè ngkelleng atèna midah Aku, iuèi mo peddahKu. 
Ngkelleng mo atè BapangKu midahsa. Nai roh mo Bapa rebbak dekket 
Aku mendahisa, janah merrian mo kami rebbak dekketsa. 24 Barang isè 
oda mengkekelengi Aku, itulak ngo peddahKu. Oda ngo bangku nai 
peddah nidengkoh ndènè i, tapi peddah Bapa sipasulakken Aku i ngo. 25 
Kubagahken i karina taba kènè, sinderrang rebbak dèng Aku dekket kènè. 
26 Tapi Tendi Dèbata i, pengurupi sinipasulak Bapa merkitè gerarku, ia 
mo mengajarken taba kènè tersèngèt mi sagumama dekket pessèngètken 
taba kènè tersèngèt karinana sienggo Kugabahken idi bai ndènè. 27 Damè 
ngo Kutadingken bai ndènè, imo damè silot bangku Kuberrèken bai ndènè. 
Oda ngo bagè niberrèken dunia èn ukum damè siKuberrèken 1. Ulang kènè 
bulisah janah ulang mbiar. 28 Enggo idengkoh kènè siKudokken 1, 'Laus 
mo Aku, tapi roh nola ngo Aku mendahi kènè'. Mula tuhu ngkelleng atè 


ndènè midah Aku, kennah lolo ngo kènè mula laus Aku mendahi Bapa, ai 
belgahen ngo Bapa i asa Aku. 29 Kubagahken kin i bagèndari taba kènè 
sinderrang madèng masa 1 karma, asa enggo kessa masa, gabè percaya mo 
kènè. 30 Oda pella mbuè nèngè sinaing dokkenkenKu taba kènè, kerna 
enggo katikana roh penguasa dunia èn. Tapi oda ngo merkuasa ia bangKu. 
31 Tapi kennah masa ngo i karina asa ibettoh dunia èn, ngkelleng ngo 
atèngKu midah Bapa, janah kuulaken karinana sinidokken Bapa i taba 
Aku. Ita kènè mo, laus mo kita isèn nai." 


15:1 Nina Jesus dèng ma, "Aku ngo batang anggur situhunna, Bapa ngo 
sidasa pekken i. 2 Karina dahanKu siso merbuah igettap ngo; tapi karina 
dahan simerbuah, itunasi ngo janah ipebersih asa makin ratraten buahna. 3 
Enggo mpanting kènè kumarna peddah siKupeddahken i bai ndènè. 4 
Tettap mo kènè ibagasen Aku, asa Aku pè tettap ibagasen kènè. Oda 
ndorok merbuah dahan i ukum ibas kedirinna nai. Tapi ndorok merbuah 
ngo ia, mula nggelluh ia ipas batang idi. Bagidi ma ngo bang kènè pè, 
lebbè nggelluh ibagasen Aku ngo kènè, asa ndorok merbuah kènè. 5 Aku 
ngo batang anggur 1, janah kènè ngo dahan-dahanna. Barang isè nggelluh 
ibagasen Aku, janah Aku ibagasensa, ia ngo merbuahken mbuè; ai ukum 
mak merkitè-kitèken Aku, oda lot terbahan kènè barang kadè pè. 6 Barang 
isè oda nggelluh ia ibagasen Aku, igettap ngo ia janah ipatakken, nai gabè 
ngkerrah-kerring mo ia janah ipinumpukken mo asa itutungi mi api. 7 
Mula nggelluh kènè ibagasen Aku janah dak iulaken kènè peddahKu, 
ndorok mo kènè mengido barang kadè sambing taba Bapa, nai iberrèken 
mo sinipido ndènè i. 8 Mula ratraten buah ndènè mersampang atè mo 
BapangKu, imo tandana tuhu-tuhu kènè sisinKu. 9 Kukekelengi ngo kènè 
bagè Bapa mengkekelengi Aku. Hot mo kènè mbagasen kelleng atèngKu 1. 
10 Mula iuèi kènè katangKu, nggelluh ibagasen Aku mo kènè, codi bagè 
Aku nggelluh ibagasen ngkelleng atè BapangKu, kerna kuuèi kataNa." 11 
"Karinana Kubagahken i taba kènè, asa irasaken kènè sampang atèngKu, 
janah asa dom sampang atè ndènè. 12 Èn mo peddahKu: Kennah 
mersikekelengen kènè, codi bagè Aku mengkekelengi kènè. 13 Barang isè 
mengkekelengi denganna, kennah uè ia matè mengkepkep denganna 1. 14 


Mula iulaken kènè siKudokken, denganKu janah supan-sulanKu mo kènè. 
15 Oda nèngè Kugerari kènè kandu, ai oda ibettoh kandu barang kadè 
ibahan tuanna. Kugerari mo kènè supan-supanKu, kerna karma 
siKudengkoh bai Bapa nai, enggo mo Kubagahken taba kènè. 16 Oda ngo 
kènè memilih Aku. Aku ngo milih kènè, janah mennuruh kènè, asa laus 
kènè merbuah -- asa ratraten buah ndènè, janah asa hot buah ndènè i. Nai 
iberrèken Bapa mo bai ndènè barang kadè sambing ipido kènè merkitè-kitè 
Aku. 17 Èn mo peddahKu: Kennah mersikekelengen kènè." 18 "Mula 
ncego atè dunia èn midah kènè, èngèt kènè mo, enggo lebbèen kin Aku 
ikecegoken. 19 Ukum dunia èn kin sidasa kènè, ngkelleng ngo atè dunia èn 
midah kènè, janah gabè supan-supanna ngo kènè. Tapi enggo Kupilih kènè 
i dunia èn nai, jadi oda nèngè milik dunia èn kènè. Kumarnakenna i ngo asa 
ceggo atè dunia èn midah kènè. 20 Èngèt kènè mo sienggo Kudokken idi 
taba kènè, 'Oda ngo belgahen kandu daripada tuanna.' Salang Aku enggo 
idersa kalak idi, makinsa nola mo kènè mak idersa. Mula iuèi kalak 1 
peddahKxu, iuèi ma ngo bang peddah ndènè pè. 21 Iulaken kalak i ngo 
karinana i taba kènè, kumarnaken sisinKu kènè; janah kumarna oda itandai 
kalak idi Ia simengutus Aku. 22 Ukum oda kin roh Aku, janah mula oda 
kin sanga kupeddahken karinana i taba kalak idi, oda ngo merdosa kalak 1. 
23 Barang isè merceggo atè midah Aku, ceggo ma mo atèna midah Bapa. 
24 Ukum oda dèng kin nung Kuhanaken i tengah-tengah kalak i siso nung 
ihanaken barang isè pè, oda ngo merdosa kalak idi. Tapi bagèndari enggo 
mo idah kalak i kadè siKuhanaken, tapi ncego ngo atè kalak i midah Aku, 
bang midah BapangKu pè. 25 Masa pè karinana i, asa dapet ngo bagè 
sitersurat ibas Bukku Patiin kalak 1, 'Ikecegoken kalak i ngo Aku, oda lot 
sebabna.' 26 Pasulakenku mo taba kènè Pengurupi siroh bai Bapa i nai. Ia 
ngo Tendi sipetandaken kebennaren terrèngèt Dèbata. Roh kessa Ia, 
Isaksiken ngo terrèngèt Aku. 27 Tapi kènè pè kennah ngo mennaksiken 
Aku, ai mulana nai ngo kènè enggo rebbak dekket Aku. 


16:1 Kubagahken kin i lebbèen taba kènè, asa ulang gabè murak ukur 
ndènè. 2 Iliplip kalak i mo kènè i bages perguruun nai. Janah dapet nèngè 
mo tikkina, mengulaken lemmo atè Dèbata ngo ia dok atèna mula ibunuh 


kalak idi kènè. 3 Ibaing kalak 1 bai ndènè bagidi, kumarna oda itandai 
kalak 1 dèng BapangKu, janah Aku pè makdèng ma ngo itandai. 4 Tapi 
bagèndari Kubagahken idi taba kènè, asa mula masa i luas, èngèt kènè mo, 
enggo Kubagahken kin taba kènè." "Oda nung dèng Kubagahken idi 1 
mulana nai taba kènè, kumarna rebbak dèng Aku dekket kènè. 5 Tapi 
ukum bagèndari laus nè mo Aku mendahi simengutus Aku; tukasi pè 
bagidi, sada kalak poda kènè mengkuso, dempak dikè Aku laus. 6 
Bagèndari balikna nola ngo tupèh, ai gabè bonek nola ngo atè ndènè, 
kumarna Kubagahken idi taba kènè. 7 Tapi situhunna ngo siKudokken èn 
bai ndènè: Laba ndènè ngo mula laus Aku; ai ukum oda laus Aku, oda roh 
pengondiin i mendahi kènè. Tapi mula laus Aku, pasulakenKu mo la 
mendanhi kènè. 8 Janah roh kessa la, Iajari mo dunia èn tersèngèt 
pengantusiin lapaten dosa, kebennaren dekket hukum; 9 ukum tersèngèt 
dosa, mo kumarna oda percaya kalak 1 bangKu; 10 ukum tersèngèt 
kebennaren, mo kumarna laus Aku mendahi Bapa, janah oda idah kènè 
nèngè Aku; 11 ukum tersèngèt hukum, imo enggo ihukum penguasa dunia 
enda! 12 Macam dèng ngo nemmu bagèna sinaing Kubagahken bai ndènè, 
tapi ukum bagèndari oda dèng terjalo kènè 1. 13 Tapi mula enggo kessa 
roh Tendi i, imo la sipetandaken kebennaren tersèngèt Dèbata, itegu-tegu 
mo kènè lako menandai karina kebennaren. Oda ngo mengerrana Ia ibas 
diriNa sendiri nai, tapi iranaken ngo sinidengkohNa, janah bagahenkenna 
ma ngo taba kènè sinaing masa i podi ari. 14 Ipessangap ngo Aku, ai 
bagahenkenNa ngo taba kènè kadè sinijaloNa bangKu nai. 15 Karinana 
silot bai Bapa, milikNa ngo Kumarna naidi ngo asa Kudokken; 
bagahenken Tendi 1 ngo bai ndènè, kadè nijaloNa bangKu nai." 16 
"Sigejap nai ngo kessa, oda idahen ndènè nèngè Aku, tapi sigejap nai nola 
ma, idahen ndènè nola ma mo Aku." 17 Mendengkonh idi, gabè 
mersikusoon mo dèba sisiin idi samahsa, "Kadè ngo lapaten sinidokkenna 
banta 1; sigejap nai ngo kessa, oda idahen ndènè nèngè Aku, tapi sigejap 
nai nola ma, idahen ndènè nola mo Aku? Bagidi mo dekket nidokkenna: 
'Laus mo aku mendahi Bapa?' 18 Dak ngo ikusoken kalak 1: Kadè lapaten 
'sigejap nati"? Oda siantusi tah kadè ranana!" 19 Ibettoh Jesus mo naing 
ikusoi kalak idi Ia, jadi Idokken mo taba kalak 1, "Kasa mersikusoon kènè 


samah-samanh kènè terrèngèt siKudokken: Sigejap nai ngo, oda idahen 
ndènè nèngè Aku, tapi sigejap nai nola ma, idahen ndènè nola mo Aku? 20 
Ntangkas mo kubagahken taba kènè; tangis mo kènè janah derru-derru, 
tapi lolo mo dunia èn. Bonek ngo kènè, tapi gabè mobah mo bonek atè 
ndènè 1 gabè sampang atè. 21 Susah janah bonek ngo atè daberru lako 
menubuhken dukakna. Tapi enggo kessa tubuh dukakna 1, gabè oda nèngè 
ngo ièngèt kinimpiahna i, ai mersampang atè mo ia kerna enggo itubuhken 
sada anak mbara mi dunia èn. 22 Bagidi ma ngo bang kènè pè. Bagèndari 
bonek ngo kènè, tapi rebbak nola mo Aku dekket kènè, nai gabè sampang 
mo atè ndènè; janah isè poda ndorok mengerampasi sampang atè ndènè 1 
bai ndènè nai. 23 Dapet kessa mo ari 1, oda pella mengkusoken barang 
kadè nengè kènè taba Aku. Kudokken mo bai ndènè: Barang kadè pè ipido 
kènè bai Bapa nai, iberrè ngo i bai ndènè merkitè-kitè gerarKu. 24 Soh 
bagèndari oda nung dèng kènè mengido barang kadè merkitè gerarKu. 
Pengido kènè mo, asa menjalo kènè, janah asa dom sampang atè ndènè." 
25 "Karinana ènda Kuranaken bai ndènè merkitè-kitè codiin. Tapi roh nè 
mo tikkina, oda nèngè merkitè codiin Aku mengerrana taba kènè. Ntompel 
mo kuranaken bai ndènè tersèngèt Bapa. 26 Tikan dapet ari 1, mersodip 
mo kènè merkitè gerarKu mendahi Bapa lako bai ndènè, 27 ai ngkelleng 
ngo atè Bapa midah kènè, kumarna ngkelleng atè ndènè midah Aku. 28 
Bai Bapa nai ngo asalKu roh mi dunia èn. Tapi laus mo Aku menadingken 
dunia èn, lako balik mendahi Bapa." 29 Nai nina sisiin 1 mo taba Jesus, 
"Bagèndari dèng ngo asa ntompel iranaken kono bai nami, oda nèngè 
merkitè codiin. 30 Bagèndari enggo kubettoh kami, ibettoh kono ngo 
karinana, janah oda pella mengkuso nèngè kalak i mendahi kono. Kerna 
naidi, percaya ngo kami bai Dèbata nai ngo rohmu." 31 Nai nina Jesus mo 
taba kalak i, "Bagèndari otang enggo percaya kènè? 32 Èngèt kènè mo! 
Roh mo tikkina enggo mo roh i tupèh, isamburiahken mo kènè. Laus mo 
kènè balik mi bages ndènè gennep janah itadingken kènè mo sadaKu. Tapi 
oda ngo sadaKu tupèh, ai Bapa i ngo denganKu. 33 Karina 1 Kubagahken 
taba kènè, asa dom sampang atè ndènè, kumarna nggelluh kènè ibagasen 
Aku. Mpersuk mo iakap kènè ibakin dunia èn. Tapi tahanken kènè mo i 
sigejap, ai enggo kutaluken dunia èn!" 


17:1 Enggo kessa idokken Jesus bagidi, itarè mo mi langit ninganna 
idokken, "Ialè Pa enggo dapet tikkina bagèndari pesangap mo anakMu, 
asa ipesangap anakMu i Kono. 2 Tosè bagè Kono enggo merrèken kuasa 
taba Anak idi tersèngèt karina jelma singgelluh, asa Iberrèken Anak I 
kenggelluhen siamman sumendah taba karina jelma siniberrèkenMu 1 bana. 
3 Èn ngo kenggelluhen situhunna janah siamman sumendanh i, asa itandai 
kalak i, Kono ngo kessa Dèbata situhunna, dekket menandai Jesus Kristus 
Raja Sipaluah sini utusMu i alè Pa. 4 Enggo Kupesangap Ko alè Pa 1 babo 
tanoh èn merkitè enggo pul Kubakin karina bahaan nidokkenMu idi mahan 
bahanKu. 5 Kumarna naidi alè Pa, persangapi mo Aku bagèndari merkitè 
kemmuliaan sienggo Kurasai rebbak dekket Kono idi kin sinderrang 
makdèng ihanaken Kono dunia èn. 6 Enggo kupetarar gerarMu alè Pa taba 
jelma niberrèkenMu bangKu i dunia èn. Ko ngo sidasa kalak idi, janah 
enggo ipesakat Kono kalak i taba Aku. Enggo mo iuèi kalak i peddahMu i 
alè Pa. 7 Bagèndari ibettoh kalak 1ngo enggo, karinana niberrèkenMu 
bangKu, Kono ngo sidasa 1. 8 Karina rana sinidokkenMu taba Aku, enggo 
Kupessoh taba kalak 1, janah enggo mo ijalo kalak idi. Enggo ngo 
ntangkas ibettoh kalak idi, berkat bamu nai ngo Aku, janah percaya ngo 
kalak 1, Kono ngo pasulakken Aku. 9 Kalak i ngo Kusodipken, oda ngo 
dunia èn, tapi kalak i sienggo nipesakatmu bangKu idi ngo Kusodipken, ai 
Kono ngo sidasa kalak i. 10 Karina milikKu, milik Bapa ngo i, janah 
karina milik Bapa, milikKu ngo 1, janah mersangap ngo Aku i tengah- 
tengah kalak idi. 11 Naing roh ngo Aku bagèndari mendahi Kono alè Pa. 
Oda i dunia èn nèngè Aku, tapi ukum kalak idi dak i dunia èn ngo tong. 
Ialè Bapa Simbadia, permakani mo kalak idi ibagasen gerarMu, imo 
kuasaMu sienggo niberrèkenMu bangKu -- asa sada kalak idi bagè kita 
sisada 1. 12 Sidekkah rebbak dèng Aku dekket kalak 1, Kupermakan ngo 
kalak idi ibagasen gerarMu -- imo merkitè kuasaMu niberrèkenMu 
bangKu. Enggo kujaga kalak 1 siniberrèkenMu bangku 1, janah sada kalak 
poda lot mbalang kubakin, laènken sisada kalak sienggo nitentukenmu lako 
mago 1, asa merkitè bagidi saut bagè sitersurat ibas Bibèl. 13 Bagèndari 
roh mo Aku mendahi Kono alè Pa. Kudokken karinana i taba Kono, 
sinderrang 1 dunia èn dèng Aku; asa dom sampang atèngKu ibagasen kalak 


1. 14 Enggo Kupesakat karina peddahMu i taba kalak 1, janah ikosomi 
dunia èn ngo kalak 1, kumarna oda milik dunia èn kalak 1, tosè bagè Aku 
oda milik dunia èn. 15 Oda ngo Kupidoken asa iabin Kono kalak idi 1 
dunia èn nai tapi Kupidoken asa ilegenni Kono kalak idi ibas si jahat 1 nai. 
16 Tosè bagè Aku oda i dunia èn nai, bagi ma ngo bang kalak idi pè oda 1 
dunia èn nai. 17 Perbadia mo kalak idi i bagasen kebennarenMu, ai 
kataMu ngo kebennaren. 18 Tosè bagè niutusMu Aku mi dunia èn, bagi 
ma ngo Kupasulak kalak i mi dunia èn, 19 janah mahan tebbus kalak idi 
Kuberrèken ngo diringKu taba Kono alè Pa, asa tuhu-tuhu kalak idi bagè 
nipilih baMu. 20 Oda ngo pellin bai kalak 1 sambing Aku mersodip, tapi 
dekket ngo taba kalak sipercaya bangKu, kemmulihken sukuten kalak idi, 
21 asa gabè sisada kalak i karina, tosè bagè Kono ibagasen Aku, janah 
Aku ibagasen Kono, janah kalak idi sada ibagasen kita, asa percaya dunia 
èn, Kono ngo mengutus Aku. 22 Enggo Kupersangapi kalak i merkitè 
kesangapen niberrèkenMu bangKu, asa merkitè bagidi, gabè sada kalak 1, 
23 tosè bagè kono pè sada dekket Aku, asa tuhu-tuhu kalak 1 sada, nal 
kemmulihkenna 1di, gabè satdar dunia èn, Kono ngo alè Pa mengutus Aku, 
janah ngkelleng ngo atèMu midah kalak 1, bagè ngkelleng atêMu midah 
Aku. 24 Talè Pa, enggo ipesakat kono kalak i bangKu. Bagèndari pè, 
ipergeddo atèngKu, barang idikè pè Aku, dak rebbak nemmu kalak 1 
dekket Aku, asa idah kalak 1 kemmulianKu; mo kemmuliaan 
niberrèkenMu bangku, kumarna ikekelengi Kono ngo Aku, madèngkin pè 
ihanaken Kono dunia èn. 25 Alè Pa, Kono ngo sintèger 1. Oda ngo itandai 
dunia èn Kono, tapi ukum Aku kutandai ngo Kono, janah ibettoh kalak èn 
ngo, Kono ngo mengutus Aku. 26 Enggo Kupetandaken Kono alè Pa taba 
kalak 1, janah dak bagidi ngo Kubaing, asa ndorok irasaken kalak i, 
ngkelleng ngo atèmu midah Aku." 


18:1 Enggo kessa pul isodipken Jesus bagidi, laus mo la rebbak dekket 
sisinNa mi suberrang Laè Kidron. Lot ngo isidi pekken. Misidi mo Jesus 
rebbak dekket sisinNa. 2 Ukum si Judas penelbuh idi, ibettoh ngo 1 bekkas 
1, ai nggati ngo Jesus mi sidi pulung dekket sisinNa. 3 Nai laus mo si Judas 
mi bekkas 1 menguluken sada nuhnuhen tenterra Rom bak perjaga Bages 


Dèbata, ipasulak imam-imam ekuten bak kalak Parisè. Lengkap ngo kalak 
i meremban senjata, suluh bak obor. 4 Ibettoh Jesus ngo karina sinaing 
masa baNa. Nai Idapetken mo kalak 1 ninganna idokken, "Isè ngo tulusen 
ndènè?" 5 Ialoi kalak i mo, "Jesus kalak Nazaret i ngo." "Aku ngo I," nina 
Jesus taba kalak 1. Isidi ma ngo si Judas penelbuh i cènder rebbak dekket 
kalak 1. 6 Sinderrang idokken Jesus taba kalak 1, "Aku ngo I," mèter 
sondar mo karina kalak i mi podi, janah mertonggalingen mi tanoh. 7 Nai 
idokken Jesus mo mengolihi, "Isè ngo tulusen ndènè?" "Jesus kalak 
Nazaret i ngo," nina kalak i mengaloi. 8 "Enggo Kudokken taba kènè Aku 
ngo I," nina Jesus. "Asa mula Aku ngo sinitulusen ndènè, belli kènè mo 
kalak èn laus." 9 (Merkitè katana bagidi, saut mo nidokkenna 1 
bagèen," Alè Pa, isè poda lot mago Kubaing ibas sienggo nipessohMu 
mbang Aku 1 nai.") 10 Nai mènter isintak si Petrus mo pedangna, ai tupung 
kin ngo ia merpeddang, itampul mo sada kalak naposo imam huntuun, 
sanga nggettap copingna kamuhun. Si Malkus ngo gerar naposo imam 
huntuun i. 11 Nai idokken Jesus mo taba si Petrus, "Sembungken 
pedangmi! Otang kennah ngo Kuènum caban kinidersa niberrèken Bapa 
bangKu?" 12 Nai mènter itangkup soridadu bak ekutenna dekket perjaga- 
perjaga kalak Jahudi mo Jesus, janah ilanggu. 13 liring kalak i mo Jesus 
perlebbè mendahi si Hanas, simatua si Kayafas. Si Kayafas ngo imam 
huntuun tahun naidi. 14 Ia ngo simendokken taba perkuasa Jahudi, lotiin 
ngo matè sada kalak megkepkep jelma nterrem, dari pada karinana nola 
tumpat bangsa i. 15 Ukum si Simon Petrus dekket sisiin sisada kalak nai, 
dak ièkut-èkut ngo Jesus i podi nai. Mersitandaan ngo sisiin sisada kalak 1 
dekket imam huntuun 1; jadi dekket ngo ia mbengket rebbak dekket Jesus 
mi kasèan bages imam huntuun 1, 16 tapi ukum si Petrus i ruar ngo ia 
memèma, i pèntu. Balik mo mi ruar sisiin sisada kalak 1, simersitandan 
dekket imam huntuun i. Mengerranai mo ia dekket naposo daberru penjaga 
pèntu, nai iarahken mo si Petrus mbengket mi bagasen. 17 Nai nina 
daberru simenjaga pèntu i mo mbang si Petrus, "Èi, otang kono pè sada 
kalak ipas sisiin kalak adoi nai ngo?" Ialoi si Petrus mo, "Oda!" 18 
Kumarna enggo mbergoh kalohoon tikanna idi, gabè ilakati naposo dekket 
perjaga-perjaga Bages Dèbata mo api, nai cingko mo kalak 1 cidudu 1 


gembar api 1. Si Petrus pè dekket ma mo cènder 1 sidi cidudu. 19 Nai 
ikusoi imam huntuun imo Jesus tersèngèt sisinNa bak tersèngèt peddahNa 
1. 20 Taloi Jesus mo, "Dakdak ngo Aku mengajari jelma nterrem 1 bages 
perguruun dekket 1 Bages Dèbata bekkas kalak Jahudi mertumpu. Oda 
Aku mboni-mboni mengerana. 21 Kasa Aku ikusoi kono? Kalak idi 
sienggo mendengkoh peddahKu 1 mo kusoi, ai enggo ntangkas ibettoh 
kalak i siKupeddahken idi." 22 Enggo kessa idokken Jesus bagidi, mèter 
iparap sada kalak perjaga ni sidi mo Jesus ninganNa idokken, "Kasa 
bagidi pengaloiMu taba imam huntuun 1?" 23 Nai ialoi Jesus mo ia, "Mula 
salah siKudokken 1, bagahken salahna. Tapi mula tuhu ngo siKudokken 1, 
kasa iparap kono Aku?" 24 Nai ipasulak si Hanas mo mengiring Jesus 
mendanhi si Kayafas imam huntuun 1, tapi tong dèng ngo terlanggu. 25 
Ukum si Simon Petrus, tong dèng ngo cènder 1 sidi cidudu. Nai nina jelma 
nisidi mo mbangsa, "Otang kono pè sada kalak ipas sisinna i nai ma ngo?" 
Tapi iperso si Petrus ngo, nina mo, "Oda!" 26 Nai nina sada kalak ipas 
naposo imam huntuun 1 idi nai mo, mo sincelket si nitampul si Petrus 
copingna 1, "Kuidah ngo kono 1 pekken Getsemane 1, rebbak dekketSa!" 
27 Nai idokken si Petrus mo, "Oda," -- janah tupung ibas katika 1 mèter 
takuak mo manuk. 28 Nai itaruhken kalak 1 mo Jesus njengkas kalohoon 1 
bages si Kayafas nai mi bages gubèrnur si Latus. Ukum kalak Jahudi 1 
sendiri, oda ngo masuk mi bages 1, asa ulang tersubang kalak 1 lako 
mangan pangaan Paskah 1. 29 Kerna naidi gabè karuar mo si Latus 
mendapetken kalak 1, ikusoi mo kalak 1, "Kadè pana pengaduun ndènè 
tersèngèt kalak ènda?" 30 Ialoi kalak i mo, "Oda kutaruhken kami la 
mendahi Gubèrnur 1 ukum oda lot salahNa." 31 Nai nina si Latus mo taba 
kalak idi, "Embah kènè mo la, janah hukum kènè la rembang mi agama 
ndènè!" Tapi ialoi kalak Jahudi imo, "Mengèkutken agama nami irarang 
ngo kami menghukum matè barang isè pè." 32 (Masa pè 1, asa saut ngo 
nidokken Jesus tersèngètbakunè cara permatèna.) 33 Nai balik mo si Latus 
mi bagesna, janah iarahken mo Jesus, nai ikusoi mo Jesus, "Raja ngo 
Kono?" 34 Ialoi Jesus mo, "Turah i ukurmu nai ngo kuso-kusomu 1, barang 
tah sidèban ngo mendokken i taba Kono?" 35 Ialoi si Latus mo, "Kalak 
Jahudi ngo aku idah kono? Bangsamu dekket imam-imam ekuten ngo 


pesakatken Kono taba Aku. Kadè pana ibahanken Kono?" 36 Nina Jesus 
mo, "Ukum kerajanKu idi, oda ngo bagè kerajaen dunia èn. Ukum i dunia 
èn nai kin ngo kerajanKu idi, tentu mengalo mo nemmu orangKu asa ulang 
ipesakat Aku mendahi kalak Jahudi. Tapi oda ngo i dunia èn nai kerajanKu 
1!" 37 Nai mengkuso mo si Latus, "Mula bagidi, tuhu ngo Kono Raja?" 
Ialoi Jesus mo, "Bagè nidokkenmu i ngo, Raja ngo aku. Asa tubuh aku 
janah roh mi dunia èn, pellin sada ngo kessa tujunku; imo lako 
mengkesaksiken tersèngèt kebennaren. Barang isè roh i sibennar idi nai, 
ijalo ngo peddahKu." 38 Nai ikusoi si Latus nola mo Jesus, "Kadè ngo 
kebennaren 1?" Enggo kessa idokken si Latus bagidi, mi ruar mo ia 
mendahi kalak Jahudi, nina mo taba kalak 1, "Kadè poda lot dapet aku 
salahNa. 39 Tapi bagè kecemmalen ndènè, dak kupaluah ngo sada kalak 
siterkurung tupung Ari Raya Paskah. Uè ngo kènè asa kupaluah raja kalak 
Jahudi bai ndènè?" 40 Ialoi kalak i mo ninganna isurakken, "Oda! Ulang 
paluah Ia! Si Barabas mo paluah lotiin!" (Ukum si Barabas i, pennamun 


ngo.) 


19:1 Nai iarahken si Latus mo Jesus, idokken mo asa iligasi kalak idi ia. 2 
Idandani soridadu nisidi mo dori mahan bulang-bulang, nai ibaing kalak 1 
mo bulang-bulang dori i mi babontakal Jesus. Enggo kessa 1, isellukken 
kalak i mo tabaSa jubah meharbu. 3 Merrohen mo kalak i mendahi Jesus 
ninganNa idokken, "Njuah-njuah mo bamu alè raja kalak Jahudi!" Enggo 
kessa idokken bagidi mèter iparapi kalak i mo Jesus. 4 Nai mi ruar nola 
mo si Latus sikali nai, nina mo taba jelma nterrem 1, "Tengen kènè mo 
kuarahken la mi ruar, asa ibettoh kènè oda lot dapet aku salahNa." 5 
Karuar mo Jesus ninganna memakè bulang-bulang dori i janah memakè 
jubah meharbu. Idokken si Latus mo taba kalak idi, "Tengen kènè mo 
kalakna!" 6 Idah imam-imam ekuten dekket perjaga-perjaga idi kessa mo 
Jesus, isurakken kalak 1 mo, "Persilangken, Persilangken mo Ia!" Nai 
idokken si Latus mo, "Embah kènè mo Ia janah persilangken kènè, ai kadè 
poda lot dapet aku salahNa." 7 Ialoi kalak Jahudi mo, "Mengèkutken 
hukum namu, kennah merrutang kessah ngo la, ai idokken ngo diriNa Anak 
Dèbata." 8 Idengkoh si Latus kessa mo nidokken kalak idi 1, makin mbiar 


mo ia. 9 Ibengketti nola mo kantorna, janah ikusoi mo Jesus, "Idikè nai 
ngo Kono?" Tapi sip sambing ngo Jesus, oda ialoi barang kadè pè 
ikusoken. 10 Nai idokken si Latus mo mbangsa, "Oda uè Kono mengaloi 
aku? Èngèt mo, merkuasa ngo aku paluahken Kono, janah merkuasa ma 
ngo aku mempersilangken Kono!" 11 Nai ialoi Jesus mo, "Ukum oda 
Iberrèken Dèbata kuasa i bamu, kadè poda lot kuasamu bangKu. Kerna 
naidi, belgahen ngo dosa sipesakatken Aku, dari pada kono." 12 Idengkoh 
si Latus kessa mo rana Jesus idi, makin itulusi mo dalan lako paluahken 
Jesus. Tapi muat nggangna mo isurak-surakken kalak Jahudi, "Mula 
ipaluah Kono la, oda dengan Kèsar 1 Kono. Ai barang isè mendokken 
dirina raja, musuh Kèsar i ngo ia!" 13 Idengkoh si Latus kessa mo 
kata-kata idi, iarahken mo Jesus mi ruar. Kundul mo ia mi kundulen 
perhukumen mergerar Karosi Batu. (Kata Heber gerarna Gabata.) 14 
Tikanna idi kira-kira naing pukul sipuluh dua, ari perkebbasen mi Ari Raya 
Paskah. Idokken si Latus mo taba kalak idi, "Ènda ngo raja ndènè!" 15 
Nai isurakken kalak 1 mo, "Bunuh mo Ia! Bunuh! Persilangken mo Ia!" 
Nai nina si Latus mo, "Ipido kènè ngo kennah kupersilangken raja ndènè?" 
Ialoi imam-imam ekuten mo, "Oda lot raja nami laènken Kèsar 1!" 16 Nai 
ipessoh si Latus mo Jesus taba kalak 1, asa ipersilangken. Iarahken kalak i 
mo Jesus, laus i sidi nai. 17 Nai karuar mo Jesus, janah la sendiri ngo 
memersan kayu persilangNa 1, lako laus mi bekkas mergerar "Bekkas 
Pertulanen". (Ukum i kata Heber igerari ngo Golgota.) 18 Isidi mo la 
ilabangken kalak i mi kayu persilang. Rebbak dekketSa lot dèng ma ngo 
dua kalak nai sidèbanna Ipersilangken; sada kalak kan kambirangna janah 
sada kalak nai kan kamuhunna. Ukum Jesus i tengah-tengah ngo. 19 I 
babo silang Jesus idi, isuratken si Latus ngo sada surat bagèen katana, 
"Jesus kalak Nazaret Raja Kalak Jahudi." 20 Mèduk ngo kalak Jahudi 
menjaka surat i, ai oda ndaoh bekkas Jesus ipersilangken idi i kuta nai. 
Isuratken ngo kata 1, i kata Heber, kata Latin dekket kata Junani. 21 Nai 
idokken imam-imam ekuten kalak Jahudi mo taba si Latus, "Ulang surat 
Raja kalak Jahudi, 'tapi suratken mo: Idokken kalak ènda, Aku ngo Raja 
kalak Jahudi.'" 22 Tapi ialoi si Latus mo, "Sienggo tersurat idi, tersurat 
mo!" 23 Enggo kessa ipersilangken soridadu 1 Jesus, ibuat kalak 1 mo 


olesNa, ibagi empat mo 1, gennep terolih sada bagian. Ibuat kalak idi ma 
mo jubahNa. Ukum jubahNa i, oda ngo merpenjarumen -- itennun sambing 
ngo i terruh nai mi babo. 24 Nina soridadu i mo samahsa, "Ulang mo 
sigettap-gettap jubah 1. Mertendung mo kita barang bai isè 1." Masa pè 
bagidi, asa saut ngo nidokken Bibèl bagèen: "Ipella-pella kalak idi ngo 
olesKu. Mertendung ngo kalak i tersèngèt jubahKu." Janah tuhuna bagi 
ngo ibaing soridadu 1. 25 I gembar kayu persilang Jesus 1, cènder ngo 
inangNa, nangudaNa, si Maria sinibages si Kleopas dekket si Maria 
Magdalena. 26 Tikan idah Jesus kessa enggo isidi inangNa dekket sisin 
kekellengen atèNa, nina mo taba inangNa 1, "Nangè, tengen mo, idi mo 
anakmi." 27 Nai nina Jesus mo mbang sisinNa 1, "Tengen mo: Idi ngo 
inangmi." Mulai isidi nai mo iarahken sisinNa 1 mang Jesus merrian mi 
bagesna. 28 Enggo kessa bagidi, ibettoh Jesus mo enggo pul karinana, asa 
saut bagè sitersurat ibas Bibèl, Idokken Jesus mo, "Muas Aku." 29 Lot mo 
isidi sada mangkuk dom anggur macem. Isernepken kalak idi mo lumut mi 
bagasen anggur macem i, nai idudurken kalak idi mo lumut i arap sada 
biski mi bibir Jesus. 30 Enggo kessa iènum Jesus anggur macem i, nina 
mo, "Enggo merujung!" Nai ipetungkuk mo takalna lako mennohken 
tendina, nai mpostep mo kessahNa. 31 Oda uè perkuasa kalak Jahudi dak 
tong kenna gantung bangkè kalak sienggo ipersilangken i ipas kayu silang 
tupung ari Sabat, kerna ari mbellen ngo ari Sabat 1, kerna tikan 
ipersilangken i Jesus tupung ngo Ari Sinderrang madèng Sabat. Nai 
ipidoken kalak Jahudi mo taba si Latus asa ipenggelli nèhè kalak 
sitersilang i, janah ipesampur bangkèna 1 kayu silang 1 nai. 32 Laus mo 
soridadu 1 memenggelli lebbèen nèhè sidua kalak sirebbak ipersilangken 
rebbak dekket Jesus. 33 Tapi soh kessa mo kalak idi mendahi Jesus, idah 
kalak I mo enggo matè keppè Jesus. Jadi oda nèngè pella ipenggel kalak 1 
nèhèNa. 34 Tapi ipantem sada kalak soridadu mo merkitè kujurna terruh 
rusuk silao Jesus; nai tiris mo laè merdengan daroh i ugah Jesus i nai. 35 
Kalak simengidah i sendiri ngo mennukutken i, asa percaya kènè, janah 
tuhu ngo nidokkenna i, ai ibettoh ngo mennukutken situhunna ngo ia. 36 
Masa pè karina idi asa dapet ngo nidokken sitersurat ibas Bibèl, "Sada 
poda tulanna ipenggel." 37 Lot dèng ma ngo tersurat ibas Bibèl bagèen, 


"Itengen kalak simemantemsa 1 ngo Ia." 38 Enggo kessa bagidi, roh mo si 
Josep kalak Arimatea mi hadeppen si Latus lako mengido bangkè Jesus. 
(Ukum si Josep ènda percaya ngo taba Jesus, tapi kumarna mbiar ia midah 
penguasa kalak Jahudi, oda ntarar ia percaya). Nai ipaduè si Latus mo 
ipesampur si Josep bangkè Jesus. 39 Si Nikodemus pè, imo siroh mendahi 
Jesus berngin-berngin, rebbakken ngo ia dekket si Josep. Iembah si 
Nikodemus ngo minak mur mersaor minak gaharu -- kira-kira tellupuluh 
kilo buèna. 40 Duana ngo kalak i pelliasken bangkè Jesus, ibaluti mo 
dekket kaèn kapan rebbak dekket minak baungkus 1, rembang mi adat 
mengkubur kalak Jahudi. 41 I bekkas Jesus ipersilangken 1, lot ngo sada 
pekken. Lot ngo sada kuburen rembaru 1 pekken 1, makdèng nung terpakkè 
lako mengkubur simatè. 42 Kumarna ndessing ngo pendèban 1, janah 
kumarna enggo naing dapet tikkina ari Sabat, gabè mi kuburen 1 mo 
ikuburken kalak idi bangké Jesus. 


20:1 Njengkas kalohoon ari Minggunkenna idi, taridah bukbuk bettekken 
dèng, laus ngo si Maria Magdalena mi pendèban 1. Soh kessa ia mi sidi, 
idah mo enggo mbuka kuburen 1. 2 Nai lojang mo ia mendahi si Simon 
Petrus dekket sisun kekellengen atè Jesus, nina mo taba kalak 1, "Enggo 
ibuat dèba Tuhan 11pendèban nai, oda kubettoh barang mikè ibaing!" 3 
Nai berkat mo si Petrus dekket sisiin sada kalak nai mendahi kuburen 1. 4 
Rebbak lojang ngo kalak i duana, tapi lebbèen ngo soh mi kuburen 1 sisiin 
sisada kalak nai asa si Petrus. 5 Itengen kessa mo mi bagasen kuburen 1, 
idah mo kaèn kapan 1 isidi, tapi oda pella ibengketti kuburen i mi bagasen. 
6 Soh ma mo si Petrus, mèter ibengketti mo mi bagasen kuburen idi, idah 
ma mo kaèn kapan 1 mergamparen, 7 tapi ukum kaèn pemalut takal Jesus, 
oda rebbak gampar dekket kaèn sidèbankenna 1; jaè ngo bekkasna gampar, 
janah merserpih. 8 Nai ibengketti sisiin sisada nai ma mo kuburen i, mo 
sisiin perlebbè soh mi kuburen i. Idah ma mo karinana i, gabè percaya mo 
ia. 9 (Tapi soh mi katikana idi pè, laju dèng ngo oda iarti kalaki sitersurat 
ibas Bibèl, simendokken kennah balik nggelluh ngo ia 1 kemmatèen nai.) 
10 Nai balik mo sisiin sidua kalak 1 mi kuta. 11 Ukum si Maria dak tong 
ngo ia 1 gembar kuburen i janah tangis. Ninganna ia tangis idi, itengen mo 


mi bagasen pendèban idi, 12 nai lot mo idah dua kalak malaèkat 
merpakèen mbulan. Sada kundul kan julu meddem, sada kalak nai kan 
tellagahen. 13 Nai nina malaèkat-malaèkat 1 mo mbangsa, "Kasa tangis 
kono nangè?" Nai ialoi si Maria mo, "Ibuat simemmuat ngo Tuhanki, oda 
kubettoh tah mikè Ibaing!" 14 Enggo kessa idokken si Maria bagidi, 
tumulih mo ia mi podi gabè idah mo Jesus cènder isidi, tapi oda ngo 
itandai, Jesus ngo keppèken 1. 15 Idokken Jesus mo tabasa, "Kasa tangis 
kono nangè? Isè itulusi kono?" Idokdok si Maria ngo penjaga pekken 1 ia, 
gabè nina mo mbangsa, "Mula kono ngo mengompatSa isènda nai, 
bagahken mo bangku idikè ia ibaing kono, asa kualengi." 16 Idokken Jesus 
mo tabasa, "Maria!" Nai itengen si Maria mo Jesus gabè nina mo i kata 
Heber: "Rabuni!" (Mendok, alè Guru.) 17 "Ulang dèng jamah Aku," nina 
Jesus, "Kerna madèng laus Aku mendahi Bapa. Laus mo kono mendahi 
anggingKu, bagahken mo taba kalak i: Laus mo Aku mendahi BapangKu 
janah Bapa ndènè, mendahi DèbatangKu janah Dèbata ndènè." 18 Nai laus 
mo si Maria Magdalena memagahken i taba sisiin Jesus magahken enggo 
idah ia Tuhan i, janah Tuhan i ngo mendokken i karina tabasa. 19 Enggo 
kessa gellap ari, i ari Minggu i dèng ma, merpulung mo sisiin Jesus i sada 
bages. Enggo mo igerruki pèntu bages 1 karina, kumarna mbiar ngo kalak 1 
midah penguasa-penguasa Jahudi. Sintempu mèter roh mo Jesus janah 
cènder 1 tengah-tengah kalak 1 ninganna mendokken, "Damè mo bai 
ndènè!" 20 Enggo kessa idokken bagidi, Ipacidah mo tanganNa dekket 
rusuk silaona taba kalak 1. Idah kalak 1 kessa mo Tuhan 1, sondel mo 
sampang atè kalak 1. 21 Nai iolihi Jesus nola mo mendokken sikali nai, 
"Damè mo bai ndènè. Tosè bagè ipasulak Bapa Aku, bagidi ma mo kènè 
Kupasulak." 22 Idokken kessa bagidi, Isempulken mo kessahNa bai kalak 
i ninganna idokken, "Jalo kènè mo Tendi Dèbata. 23 Mula isasa kènè dosa 
barang isè, enggo mo sasa 1; janah mula ipehot kènè dosa barang isè, hot 
mo dosana 1." 24 Ukum si Tomas sada kalak ipas sisiin Jesus sisipuluh dua 
kalak idi nai, oda kin ngo rebbak dekket sisiin sidèbankenna 1, tikan roh 1 
Jesus. 25 Nai isukutken sisiin i mo tabasa, "Enggo kuidah kami Tuhan 1!" 
Tapi ialoi si Tomas mo kalak 1, "Ukum oda kuidah pengellabangen 1 
tanganNa 1, janah ukum mak kucucukken jari-jaringku mi ugahna i, dekket 


mi rusuk silaoNa 1, oda percaya dèng aku." 26 Nai saminggu nai nola ma, 
merpulung mo sisiin Jesus 1 bages 1, dekket mo si Tomas isidi. Karinana 
pèntu enggo igerruki. Tapi mèter roh mo Jesus cender 1 tengah-tengah 
kalak 1 mendokken, "Damè mo bai ndènè!" 27 Nai idokken Jesus mo taba 
si Tomas, "Baing mo jari-jarimu misèn, janah tengen mo tanganKu. 
Doroken mo tanganmu janah cucukken mo mi rusuk silaongKu, ulang ragu 
kono. Percaya mo kono!" 28 Nai mèter idokken si Tomas mo mbang 
Jesus, "Tuhanku janah Dèbatangku!" 29 Idokken Jesus mo tabasa, 
"Kumarna idah kono ngo Aku asa percaya kono? Sayurntua ngo sipercaya 
bangku, tukasi pè oda idah Aku!" 30 Matcam dèng ngo nemmu bagèna 
tanda-tanda sidèban ibaing Jesus, 1 hadeppen sisinNa 1, tapi oda pella 
nisuratken idi ibas bukku èn. 31 Karinana sinisuratken isènda, ukum 
nitèmbakna imo asa percaya kènè, Jesus ngo Raja Sipaluah 
niperbagah-bagah Dèbata, imo Anak Dèbata, janah merkitè-kitè percaya 
bana, gabè terrolih kenggelluhen mo kènè. 


21:1 Enggo kessa i ipacidah Jesus nola ma mo dirina sikali nai 1 biding 
Tao Tiberias. Bagèen ngo cara Jesus pacidahken dirina i: 2 Tikan sidari 
merpulung mo si Simon Petrus dekket si Tomas sinigerarenna ma si 
Leppa; si Natanael anak kuta Kana si ni Galilea, dukak-dukak si Zebedeus 
dekket dua kalak nai sisiin Jesus sidèban. 3 Nai nina si Simon Petrus taba 
denganna 1, "Laus aku lebbè menjala ikan." "Kami pè dekket ma mo," nina 
kalak 1 ma tabasa. Kebbas mo kalak 1 karima, janah ibengketti mo bungki 
lako berkat. Tapi suntuk bernginna idi kadè poda giam dapet kalak 1. 4 
Enggo kessa mendok mbincar mataniari, roh mo Jesus cènder 1 biding tao 
1; tapi oda itandai kalak 1, Jesus ngo keppè 1. 5 Idokken Jesus mo taba 
kalak 1, "Lot ngo ikan ndènè alè pa?" "Oda lot," nina kalak 1 mengaloi. 6 
Nai nina Jesus mo taba kalak 1, "Sampakken kènè mo jala ndènè 1 mi 
kamuhun bungki 1, asa kennaan kènè." Mènter isampakken kalak idi mo 
jalana 1, nai gabè mak terruah kalak 1 nèngè jalana 1 kumarna mbuè ikan 
ibagasen jalana 1. 7 Nai nina sisiin kekellengen atè Jesus mo mbang si 
Petrus, "Tuhan i ngo 1," nai mèter iselluk si Petrus mo geddana (oda kin 
ngo ipakkè geddana), mèter mangkat mo ia mi laè 1. 8 Sisiin sidèbankenna 


i pè merbungki mo mi darat ninganna mengeruah jala sienggo dom ikan 1, 
ai oda nèngè ndaoh kalak idi i darat nai, kira-kira seratus mèter nai ngo 
kessa. 9 Susur kessa mo kalak idi 1 bungki idi nai, idah kalak i mo enggo 
lot rara api i sidi janah ipanggang ikan i babona, bagidi ma dekket roti pè. 
10 Idokken Jesus mo taba kalak 1, "Embahken kènè mo misèn dèba ikan 
sidapet kènè ndai." 11 Laus mo si Simon Petrus mi bungki, iruah mo jala 1 
mi darat. Dom ngo ikan mbelgah-mbelgah i ibagasen bungki 1, buèna 
seratus limapuluh tellu ngkabuah. Tukasi pè bagidi buè ikan idi, oda pella 
meribak jala i. 12 Nai nina Jesus mo taba kalak 1, "Roh mo kènè mangan." 
Isè poda lot sisiin i mengkusoken, "Isè ngo kono?" Ai ibettoh kalak i ngo, 
Tuhan i ngo la. 13 Nai ijolmiti Jesus mo kalak 1, ibuat mo roti 1, 
ipemberrèken mo taba kalak i. Ikan i pè bagi ma ngo ibaing. 14 Èn mo 
petellu kaliken ipacidah Jesus dirina taba sisinNa, kessa nai balik nggelluh 
la 1 kemmatèen nai. 15 Enggo kessa salpun mangan kalak 1, idokken Jesus 
mo taba si Simon Petrus, "O Simon, anak si Jona, nggkellengen ngo atèmu 
midah Aku asa kalak ènda?" "Uè, Tuhan, ibettoh kono ngo ngkelleng 
atèngku bamu," nina si Petrus mengaloi. Nai idokken Jesus mo tabasa, 
"Permakani mo biri-biringKu." 16 Pedua kaliken ikusoken Jesus mo bana, 
"O Simon anak si Jona, ngkelleng ngo atèmu midah Aku?" Ialoi si Somon 
Petrus mo, "Uè Tuhan, ibettoh kono ngo ngkelleng atèngku bamu." Nai 
idokken Jesus mo tabasa, "Permakani mo biri-biringKu." 17 Nai ikusoi 
Jesus nola dèng ma mo ia petellu kaliken, "O Simon anak si Jona, 
ngkelleng ngo atèmu midah Aku?" Gabè marsak mo si Petrus kumarna 
sanga tellu kali ikusoi Jesus ia. Nai ialoi si Petrus mo, "Tuhan, Tuhan, 
ibettoh kono ngo karinana: Ibettoh kono ma ngo ngkelleng atèngku bamu." 
Nai idokken Jesus mo taba si Petrus, "Permakani mo biri-biringKu. 18 
Ntangkas mo Kudokken bamu; tikan poso dèng kono, kono ngo 
mengkokosi dirimu, janah lemmomu ngo barang dempak dikè kono laus. 
Tapi tua-tua kessa kono luas, idoroken kono mo tanganmu mpak sidèban, 
janah sidèban i mo mengèkèti kono, nai lembah mo kono mi bekkas siso 
nikellemmokenmu." 19 (Merkitè kata 1, ibagahken Jesus ngo bakunè 
permatè si Petrus lako pesangapken Dèbata.) Enggo kessa bagidi, idokken 
Jesus dèng ma mo taba si Petrus, "Èkutken mo Aku!" 20 Tikan tumulih si 


Petrus, idah mo i podina sisim kekellengen atè Jesus. (Ia ngo sisiin kundul 
ndessing 1 gembar Jesus tikan mangan janah mengkuso taba Jesus, "Tuhan 
isè ngo naing menelbuh Kono?") 21 Idah si Petrus kessa mo sisiin 1, ikusoi 
si Petrus mo Jesus, "Tuhan, bakunè ngo ia luas?" 22 Ialoi Jesus mo, "Mula 
pè Kupergeddo asa nggelluh ia soh mi pekirohKu luas, oda pella 
sarihenkenmu idi. Èkutken sambing mo Aku!" 23 Kemulihkenna idi, gabè 
sar mo berritana, bai samah-saman sisiin Jesus 1, oda matè sisiin 1di. 
Keppèken oda ngo lot idokken Jesus, oda matè sisiin i. Ukum nidokken 
Jesus imo: "Mula pè Kupergeddo asa tettap 1a nggelluh soh mi ari 
pekkirohKu luas, asa oda pella sarihenkenmu idi!" 24 Sisiin idi ngo 
mengindangken tersèngèt karina simasa èn. la ma ngo simenuratken janah 
sibettoh ngo, bennar ngo sinidokkenna i. 25 Matcam dèng ngo nemmu 
bagèna sinibaing Jesus. Ukum isuratken karinana 1, dokatèngku oda siat 
suberri dunia èn mahan bekkas bukku si nisurat idi. 


